open-index/open-wikipedia-markdown huggingface dataset:
ଅଜୟ ମହାପାତ୍ର

**ଅଜୟ ମହାପାତ୍ର** ଜଣେ ଓଡ଼ିଆ ସାହିତ୍ୟିକ । ଗପ, ନାଟକ, ଉପନ୍ୟାସ ଇତ୍ୟାଦି ବିଭିନ୍ନ ବିଭାଗରେ ସେ ସାହିତ୍ୟ ରଚନା କରିଛନ୍ତି । ଏଯାବତ ତାଙ୍କର ୨୦ରୁ ଉର୍ଦ୍ଧ୍ୱ ପୁସ୍ତକ ପ୍ରକାଶ ପାଇସାରିଛି । ତାଙ୍କ ରଚିତ ନାଟକ ଉଭୟ ମଞ୍ଚ ଓ ଟେଲିଭିଜନରେ ମଞ୍ଚାୟିତ ହୋଇସାରିଛି । 

## ବ୍ୟକ୍ତିଗତ ଜୀବନ 
ଅଜୟ, ପୁରୀ ଜିଲ୍ଲାର ପାରିକୁଦ ଅଞ୍ଚଳ ଅନ୍ତର୍ଗତ ବଡ଼ଝାଡ଼ଠାରେ ଜନ୍ମଗ୍ରହଣ କରିଥିଲେ । ସ୍କୁଲ ଓ କଲେଜର ପାଠପଢ଼ା ସମୟରେ ସେ ସାହିତ୍ୟ ରଚନା ଓ ଅଭିନୟ ସହିତ ଜଡ଼ିତ ହୋଇଥିଲେ । ସିଭିଲ ଇଞ୍ଜିନିୟରିଂ ଡିଗ୍ରୀ ହାସଲ କରିବା ପରେ ସେ ଓଡ଼ିଆରେ ସ୍ନାତକୋତ୍ତର ଓ ବାସ୍ତୁଶାସ୍ତ୍ରରେ ଶିକ୍ଷା ଗ୍ରହଣ କରିଛନ୍ତି । ବୃତ୍ତିରେ ସେ ଜଣେ ଇଞ୍ଜିନିୟର ଓ ୨୦୦୪ ମସିହାରୁ ଗ୍ରାମ ଉନ୍ନୟନ ବିଭାଗରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । 

ପ୍ରକାଶିତ ପୁସ୍ତକ 

ଗଳ୍ପ 

* *ବାଂଝ*
* *ଆଶା*
* *ପରପୁରୁଷ*
* *ଭୋଟ୍*
* *ପବିତ୍ର ପାପ*
* *ଦାଦନ*
* *ଉଲ୍ଲଘଂନ*
* *ଅସବର୍ଣ୍ଣ ୨୦୨୩*
* *ଗପର ନାଁ ଶ୍ରାବଣୀ ୨୦୨୨*
* *ବୋଝ*
* *ଗଣତନ୍ତ୍ର*
* *କାଠବାଘ*
* *ଅଜୟ ମହାପାତ୍ରଙ୍କ ଗଳ୍ପ ସମଗ୍ର ୧ମ, ୨ୟ, ୩ୟ*
* *ନିର୍ବାଚିତ ଗଳ୍ପ*

ନାଟକ ଓ ଏକାଙ୍କିକା

* *ତ୍ରିକନ୍ୟା (୩ଟି ଏକାଙ୍କିକା)*
* *ଝରାପତ୍ର (୨ଟି ଏକାଙ୍କିକା)* 
* *ଅଜୟ ମହାପାତ୍ରଙ୍କ ୨ଟି ନାଟକ (ଶୁଭ ବିବାହ ଓ ବାପା)* 
* ପେନସନ୍
* ମୋହ
ଉପନ୍ୟାସ

* *ଅସ୍ପୃଶ୍ୟ*
* *ମହାରାଜା*
* *ପୃଥକ ଈଶ୍ୱର ୨୦୨୧*
* *ଗାନ୍ଧୀ*
* *ଭାବାନ୍ତର*
* *ଭୋଟ*
* *୭ ବାଳୁଙ୍ଗା ଓ ମୁଁ*
* *ବାପା ୨୦୨୪*
* *ନିର୍ବାଚନ ଉପାଖ୍ୟାନ*
* *ଶେଷ ବସନ୍ତର ଚିଠି*
* *ଅଜୟ ମହାପାତ୍ରଙ୍କ ଉପନ୍ୟାସ ସମଗ୍ର ୧ମ ଓ ୨ୟ*
ବାସ୍ତୁ ସଂପର୍କିତ

* *ବାସ୍ତୁଗୃହ*
* *ବାସଗୃହ ୨୦୦୨, ୨୦୧୬*
* *ଭୂମି ସର୍ଭେ*
* *ବାସ୍ତୁ ବିଜ୍ଞାନ ଗୃହ ନିର୍ମାଣ*

## ସମ୍ମାନ ଓ ପୁରସ୍କାର 
* ଭୁବନେଶ୍ୱର ପୁସ୍ତକମେଳା ସମ୍ମାନ
* ଫୁଲବାଣୀ ପୁସ୍ତକମେଳା ସମ୍ମାନ
* ସୁରେନ୍ଦ୍ର ମହାନ୍ତି ସାରସ୍ୱତ ସମ୍ମାନ  

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରୋଣୀ ପୁନଃସ୍ଥାପନ

Template:Infobox medical intervention

**ଶ୍ରୋଣୀ ପୁନଃସ୍ଥାପନ (**ଇଂରାଜୀ ଭାଷାରେ **Hip reduction)** ଅନେକ ଉପାୟରେ କରାଯାଏ ଯେତେବେଳେ ଶ୍ରୋଣୀ ବିସ୍ଥାପିତ ହୋଇଥାଏ **।** ବିସ୍ଥାପନ ନିର୍ଣ୍ଣୟ ହେବା ସଙ୍ଗେ ସଙ୍ଗେ ଏହା କରିବା ଉଚିତ । ଏହା ସାଥିରେ ଅସ୍ଥିଭଗ୍ନ ଥିଲେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ହିପ  ଏବଂ ଆଣ୍ଠୁ ୯୦ ଡିଗ୍ରୀ ପର୍ଯ୍ୟନ୍ତ ବଙ୍କା କରି  ଜଣେ ସହାୟକ ଶ୍ରୋଣୀକୁ  ଧରି ଉପରୁ ତଳକୁ ଠେଲି ଦିଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପରନୀତ ଚୌହାନ

**ପାର୍ନିଟ ଚୌହାନ** ଜଣେ ଭାରତୀୟ କଥାଚିତ୍ର, ଦୂରଦର୍ଶନ ତଥା ଥିଏଟର ଅଭିନେତ୍ରୀ । *ଦୋ ଦିଲ୍ ବନ୍ଧେ ଏକ୍ ଦୂରି ସେ* ଏବଂ *ଲଭ୍ ନେ ମିଲା ଦି ଯୋଡ଼ି* ଭଳି ଧାରାବାହିକରେ ସେ କାମ କରିଛନ୍ତି ।

## ଅଭିନୀତ ଧାରାବାହିକ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଉର୍ବଶୀ ଚୌଧୁରୀ

**ଉର୍ବଶୀ ଚୌଧୁରୀ** ଜଣେ ଭାରତୀୟ ଅଭିନେତ୍ରୀ ଓ ମଡେଲ୍ । ସେ ୨୦୧୩ ମସିହାର ସେଲିବ୍ରିଟି କ୍ରିକେଟ୍ ଲିଗ୍‌ର ଭୋଜପୁରୀ ଦବଙ୍ଗ ଦଳର ବ୍ରାଣ୍ଡ ଆମ୍ବାସଡର୍ ଥିଲେ । ୨୦୦୯ ମସିହାରେ ମୁକ୍ତିଲାଭ କରିଥିବା କଥାଚିତ୍ର *ଟ୍ରମ୍ପ କାର୍ଡ଼*ରେ ଶାଇନା ଭୂମିକାରେ ଅଭିନୟ ପାଇଁ ସେ ଜଣାଶୁଣା ।

## ଅଭିନୟ ଜୀବନ 
ଚଣ୍ଡିଗଡ଼ରେ ଦଶମ ଶ୍ରେଣୀରେ ପଢ଼ିବା ସମୟରେ, ସେ ମଡେଲିଂ କରିଥିବା ଆରମ୍ଭ କରିଥିଲେ । ୨୦୦୬ ମସିହାରେ, ସେ *ଇସ୍କ ନା କର୍‌ନା* ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ୨୦୦୯ ମସିହାରେ, ସେ *ଟ୍ରମ୍ପ କାର୍ଡ଼* କଥାଚିତ୍ର ଜରିଆରେ ଲୋକପ୍ରିୟତା ପାଇଥିଲେ । ୨୦୧୧ ମସିହାରେ, ତାଙ୍କ ଅଭିନୀତ *କହୋ ନା କହୋ* ମୁକ୍ତିଲାଭ କରିଥିଲା ।

### ଅଭିନୀତ କଥାଚିତ୍ର 
* *ଇସ୍କ ନା କର୍‌ନା* (୨୦୦୬)
* *ଟ୍ରମ୍ପ୍ କାର୍ଡ଼* (୨୦୦୯) - ଶାଇନା
* *କହୋ ନା କହୋ* (୨୦୧୧) - ରୋଶ୍ନୀ

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭୋଜପୁରୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ମଞ୍ଚ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ସଙ୍ଗୀତା ଚୌହାନ

**ସଙ୍ଗୀତା ଚୌହାନ**  ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । ସେ *ଶାର୍ପ ସୁଟର୍* ଓ *ଲଭ୍ ୟୁ ଆଲିଆ* ଭଳି କନ୍ନଡ଼ା-ଭାଷୀ କଥାଚିତ୍ରରେ କାମ କରିଛନ୍ତି । She is known as Meghna Chauhaan the lead in the Hindi Colors TV show, *Ek Shringaar-Swabhiman*.

## ପ୍ରାରମ୍ଭିକ ଜୀବନ 
Sangeita Chauhan is from Vapi, Gujarat. Sangeita had a happy love marriage with her previous husband, Chirag and they were married for 8 years. However, she filed for divorce in 2017.
She is now married to co-actor Manish Raisinghan since 30 June 2020 after they both fell in love on the sets of Ek Shringaar-Swabhiman.

## ଅଭିନୟ ଜୀବନ 
### ଅଭିନୀତ କଥାଚିତ୍ର 
### ଅଭିନୀତ ଧାରାବାହିକ/କାର୍ଯ୍ୟକ୍ରମ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଗୁଜରାଟର ଅଭିନେତ୍ରୀ
ଶ୍ରେଣୀ:ଗୁଜରାଟି ଲୋକ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ନେହା ଚୌହାନ

**ନେହା ଚୌହାନ** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ, କଥାଚିତ୍ର ଏବଂ ତେଲୁଗୁ ତଥା ତାମିଲ କଥାଚିତ୍ର ଜଗତରେ କାମ କରନ୍ତି । ସେ *ଲଭ୍ ସେକ୍ସ ଔର୍ ଧୋକା* (୨୦୧୦) ଓ *ଜି କୁତ୍ତା ସେ* (୨୦୧୫) ଭଳି କଥାଚିତ୍ରରେ ଅଭିନୟ ପାଇଁ ଜଣାଶୁଣା ।

## ପ୍ରାରମ୍ଭିକ ଜୀବନ 
ନେହା ନାଇଜେରିଆରେ ଜନ୍ମଗ୍ରହଣ କରିଥିଲେ ଏବଂ ପରେ, ଫରିଦାବାଦ ଆସିଥିଲେ । ଅଭିନୟ ପାଇଁ ମୁମ୍ବାଇ ଯିବା ପୂର୍ବରୁ, ସେ ମଧ୍ୟ ପ୍ରଦେଶର ଇନ୍ଦୋରରେ ଅଧିକାଂଶ ଦିନ କାଟିଛନ୍ତି ।

## ଅଭିନୟ ଜୀବନ 
### ଅଭିନୀତ କଥାଚିତ୍ର 
### ୱେବ୍ ସିରିଜ୍ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଇନ୍ଦୋରର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ୱେବ୍ ସିରିଜ୍ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ନମିତା ଥାପର

ନମିତା ଥାପର (ଜନ୍ମ ୨୧ ମାର୍ଚ୍ଚ ୧୯୭୭) ଜଣେ ଭାରତୀୟ ଉଦ୍ୟୋଗୀ ଏବଂ ଜଣେ ବ୍ୟବସାୟ କାର୍ଯ୍ୟନିର୍ବାହୀ ଅଟନ୍ତି । ସେ ଏମକ୍ୟୋର ଫାର୍ମାସ୍ୟୁଟିକାଲ୍ସର କାର୍ଯ୍ୟନିର୍ବାହୀ ନିର୍ଦ୍ଦେଶକ ଅଟନ୍ତି । ସେ ଶାର୍କ ଟ୍ୟାଙ୍କ ଇଣ୍ଡିଆରେ ୧୦୦ରୁ ଅଧିକ କମ୍ପାନୀରେ ଅର୍ଥ ବିନିଯୋଗ କରୁଥିବା ଜଣେ ପ୍ରମୁଖ ନିବେଶକ ଭାବରେ କାର୍ଯ୍ୟ କରିଛନ୍ତି । ସେ ଥାପର ଉଦ୍ୟୋଗୀ ଏକାଡେମୀର ପ୍ରତିଷ୍ଠାତା ମଧ୍ୟ ଅଟନ୍ତି ।

## ପ୍ରାଥମିକ ଜୀବନ ଏବଂ ଶିକ୍ଷା
ନମିତା ବ୍ୟବସାୟୀ ସତୀଶ ରମଣଲାଲ ମେହେଟ୍ଟାଙ୍କ ଝିଅ ଅଟନ୍ତି । ସେ ୨୦୦୧ ମସିହାରେ ଡ୍ୟୁକ୍ ୟୁନିଭରସିଟିର ଫୁକୁଆ ସ୍କୁଲ୍ ଅଫ୍ ବିଜିନେସ‌ରୁ ଏମବିଏ ସମାପ୍ତ କରିଥିଲେ ଏବଂ ପରେ ସେ ICAIର ଚାର୍ଟାର୍ଡ ​​ଆକାଉଣ୍ଟାଣ୍ଟ ହେଲେ ।

## ବୃତ୍ତି
ଏମବିଏ ଶେଷ କରିବା ପରେ ସେ ଗାଇଡାଣ୍ଟ କର୍ପୋରେସନରେ ବିଜନେସ୍ ଫାଇନାନ୍ସ ହେଡ‌ର ଭୂମିକା ଗ୍ରହଣ କରିବା ପାଇଁ ଆମେରିକା ଯାଇଥିଲେ । ପରେ, ସେ ଭାରତକୁ ସ୍ଥାନାନ୍ତରିତ ହୋଇଥିଲେ, ଯେଉଁଠାରେ ସେ ଏମକ୍ୟୋର ଫାର୍ମାସ୍ୟୁଟିକାଲ୍ସରେ CFOର ଭୂମିକା ଗ୍ରହଣ କରିଥିଲେ । ପରେ ତାଙ୍କୁ କମ୍ପାନୀର କାର୍ଯ୍ୟନିର୍ବାହୀ ନିର୍ଦ୍ଦେଶକ ଭାବରେ ନିଯୁକ୍ତ କରାଯାଇଥିଲା ।

## ବ୍ୟକ୍ତିଗତ ଜୀବନ
ସେ ବିକାଶ ଥାପରଙ୍କୁ ବିବାହ କରିଥିଲେ । ତାଙ୍କର ଜୟ ଏବଂ ବୀର ନାମକ ଦୁଇ ପୁତ୍ର ସନ୍ତାନ ଅଛନ୍ତି ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୭୭ ଜନ୍ମ
ଶ୍ରେଣୀ:ଭାରତୀୟ ଉଦ୍ୟୋଗପତି
ଅରୁଣା ଜୟନ୍ତୀ

ଅରୁଣା ଜୟନ୍ତୀ ଜଣେ ଭାରତୀୟ ବ୍ୟବସାୟୀ ତଥା କ୍ୟାପଜେମିନୀର ଏସିଆ ପାସିଫିକ୍ ଏବଂ ଲାଟିନ୍ ଆମେରିକାର ବ୍ୟବସାୟ ୟୁନିଟର ପରିଚାଳନା ନିର୍ଦ୍ଦେଶକ ଅଟନ୍ତି । ଏହାପୂର୍ବରୁ ସେ ବ୍ୟବସାୟ ସେବାଗୁଡିକର ସିଇଓ ତଥା କ୍ୟାପଗେମିନି ଇଣ୍ଡିଆର ସିଇଓ ଭାବରେ କାର୍ଯ୍ୟ କରିଥିଲେ । ଜୟନ୍ତୀ ନଭେମ୍ବର ୨୦୧୪ ମସିହାଠାରୁ ନ୍ୟାସନାଲ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜି କାଲିକଟ ଗଭର୍ନର ବୋର୍ଡର ଚେୟାରମ୍ୟାନ୍ ଭାବରେ କାର୍ଯ୍ୟ କରିଆସୁଛନ୍ତି ।

## ଶିକ୍ଷା
ଜୟନ୍ତୀ ୧୯୮୪ ମସିହାରେ SVKMର NMIMSରୁ ଫାଇନାନ୍ସରେ ମ୍ୟାନେଜମେଣ୍ଟ ଷ୍ଟଡିଜ‌ରେ ମାଷ୍ଟର ଡିଗ୍ରୀ ହାସଲ କରିଥିଲେ ।

## ପୁରସ୍କାର
୨୦୧୧ ଏବଂ ୨୦୧୨ ମସିହାରେ ଜୟନ୍ତୀ ଫର୍ଚୁନ୍ ଇଣ୍ଡିଆର 'ସବୁଠାରୁ ଶକ୍ତିଶାଳୀ ମହିଳା', ଏବଂ ୨୦୧୧-୨୦୧୫ ଏବଂ ୨୦୧୭-୨୦୧୮ ମସିହାରେ "ବ୍ୟବସାୟରେ ସବୁଠାରୁ ଶକ୍ତିଶାଳୀ ମହିଳା" ତାଲିକାରେ ସ୍ଥାନ ପାଇଥିଲେ ।

 ସେ ୨୦୧୩ ମସିହାରେ 'ଇଣ୍ଡିଆ ଟୁଡେ ଓମେନ ଆୱାର୍ଡ' ପାଇଥିଲେ । ଜୟନ୍ତୀ NASSCOMର ଜଣେ କାର୍ଯ୍ୟନିର୍ବାହୀ ପରିଷଦ ସଦସ୍ୟ ମଧ୍ୟ ଅଟନ୍ତି ।

## ଆଧାର
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଏକାଦଶୀ ପ୍ରସାଦ ବୋଇତାଇ

**ଏକାଦଶୀ ପ୍ରସାଦ ବୋଇତାଇ** (୧୫ ଅକ୍ଟୋବର ୧୯୩୪–୨୦୧୦) ଜଣେ ଭାରତୀୟ ଓଡ଼ିଆ-ଭାଷୀ କବି, ଗାଳ୍ପିକ, ଔପନ୍ୟାସିକ, ମଞ୍ଚ ଅଭିନେତା ଓ ସାହିତ୍ୟ ସଂଗଠକ ଥିଲେ । ପାଖାପାଖି ୫୦ ଖଣ୍ଡ ପୁସ୍ତକର ପ୍ରଣେତା ଏକାଦଶୀ 'ରାଜଧାନୀ ପୁସ୍ତକ ମେଳା'ର ଅନ୍ୟତମ ପ୍ରତିଷ୍ଠାତା ଥିଲେ ।

## ସଂକ୍ଷିପ୍ତ ଜୀବନୀ 
ଏକାଦଶୀ ପ୍ରସାଦ ବୋଇତାଇ ୧୯୩୪ ଅକ୍ଟୋବର ୧୫ରେ ଓଡ଼ିଶାର ଯାଜପୁର ଜିଲ୍ଲାସ୍ଥିତ ତୁଳସୀପୁର (ପୋ: ଦରକୁଣ୍ଡି, ଭାୟା: କବୀରପୁର) ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ହେଲା ବନମାଳୀ ବୋଇତାଇ । ଏକାଦଶୀ ପ୍ରସାଦ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକ ଶିକ୍ଷା ପ୍ରାପ୍ତ ପରେ କେନ୍ଦ୍ର ସରକାରଙ୍କ ଅଧିନରେ ଚାକିରୀ କରିଥିଲେ । କେନ୍ଦ୍ରୀୟ  ପ୍ରଶାସନ ସେବା, ସ୍ପୋର୍ଟସ କଣ୍ଟ୍ରୋଲ ବୋର୍ଡରୁ ସମ୍ମାନ ପ୍ରାପ୍ତ ଏକାଦଶୀ ୧୯୭୬-୭୭ ମଧ୍ୟରେ କେତୋଟି ନାଟକର ନିର୍ଦ୍ଦେଶନା ଦେଇଥିଲେ । ସେ ଶୋଭନ ସାହିତ୍ୟ ସଂସଦର ଉପସଭାପତି (୧୯୭୧-୭୨) ଓ ଗୋଦାବରୀଶ ସାହିତ୍ୟ ସଂସଦର ସଭାପତି (୧୯୯୦-୯୨) ଥିଲେ । 'ଚକ୍ରୀ' ଛଦ୍ମନାମରେ ଲେଖାଲେଖି କରୁଥିଲେ ।

## ରଚନାବଳୀ 
### କବିତା 
* *ଶ୍ରାବଣ ସନ୍ଧ୍ଯା*
* *ସ୍ମୃତି : ମୋ ପରାଜୟର* (୧୯୭୦)
* *ପ୍ରତିବିମ୍ବ* (୧୯୭୪)
* *ନିଃଶବ୍ଦ ସଂଳାପ* (୧୯୮୩)
* *ଯେ ପକ୍ଷୀ ଉଡ଼େ ଯେତେ ଦୂର* (୧୯୯୧)
* *ସ୍ୱପ୍ନ ଯେବେ ହଜିଯାଏ* (୧୯୯୨)
* *ଶ୍ରେଷ୍ଠ କବିତା* (୧୯୯୬)
* *ପ୍ରତିଧ୍ୱନି ହଜିଲା ଛନ୍ଦର*
* *ସମୟ ସୀମାନ୍ତେ*
* *ସ୍ମୃତିର ସହର*
* *ମୁକୁଳିବା ମୁହୂର୍ତ୍ତ*
* *ଭିନ୍ନ ଏକ ଇଲାକା*

### ଗଳ୍ପ 
* *ଅନେକ ପ୍ରଶ୍ନ* (୧୯୭୩)
* *ନିଃସଙ୍ଗ ଅଭିଯାନ* (୧୯୯୦)
* *ପଦ୍ମତୋଳା*
* *ଶ୍ରେଷ୍ଠ ଗଳ୍ପ*

### ଉପନ୍ୟାସ 
* *ଯୋଜନ ଗନ୍ଧା* (୧୯୯୬)
* *ଉପେକ୍ଷିତ ନାୟକ*
* *ନିଃସଙ୍ଗ ଯାତ୍ରୀ*
* *ଶୁଣିବାକୁ ଲାଜ*
* *ପାହାଡ଼ ସେପାଖ ନଈ*
* *ଅସରନ୍ତି ଅନ୍ଧକାର*
* *ସବୁଜ ସ୍ୱପ୍ନ*
* *ଆକାଶର ଛାଇ*

### ନାଟକ 
* *ଅନ୍ତଃ ସଲିଳା* (୧୯୮୫)
* *ଅଜଣା ନଈ* (୧୯୮୬)
* *ଅଚିହ୍ନା ନାୟିକା* (୧୯୯୩)
* *ସର୍ପରେ ଜାତ କଲୁ ମୋତେ*
* *ତପ୍ତ ତୁଷାର*

### ସମ୍ମାନ ଓ ପୁରସ୍କାର 
* ନିଖିଳ ଓଡ଼ିଶା ପ୍ରଗତିଶୀଳ ଲେଖକ ମହାସଂଘ - ଜୟଦେବ ସମ୍ମାନ ୨୦୦୫

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୧୦ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ହେମାନୀ ଚାୱଲା

**ହେମାନୀ ଚାୱଲା**, ହିନ୍ଦୀ ଦୂରଦର୍ଶନ ଧାରାବାହିକାରେ ଅଭିନୟ କରୁଥିବା ଜଣେ ଭାରତୀୟ ଅଭିନେତ୍ରୀ । ସେ ୨୦୦୮ ମସିହାରେ, *ଜିନ୍ଦେଗୀ ବଦଲ୍ ସକ୍ତା ହୈ ହାଦସା* ଜରିଆରେ ଅଭିନୟ ଜଗତରେ କାମ କରିବା ଆରମ୍ଭ କରିଥିଲେ । ଏହା ବ୍ୟତୀତ, ସେ *ଗନ୍‌ୱାଲେ ଦୁଲ୍‌ହାନିଆ ଲେ ଯାଏଙ୍ଗେ*, *ମାତା କି ଚୌକି*, *ହାଏ! ପଡ଼ୋଶୀ... କୌନ୍ ହୈ ଦୋଶୀ?* ଭଳି ଧାରାବାହିକରେ କାମ କରିଛନ୍ତି । ସେ *ଫିଅର୍ ଫାଇଲ୍ସ: ଡର୍ କି ସଚ୍ଚି ତସ୍‌ବିରେଁ* ଓ *ଆହାଟ* (ସିଜିନ୍ ୬)ରେ କାମ କରିଛନ୍ତି । ୨୦୦୮ ମସିହାରେ, ସେ ହିନ୍ଦୀ କଥାଚିତ୍ର *ମନି ହୈ ତୋ ହନି ହୈ*ରେ ଅଭିନୟ କରିଥିଲେ ।

## ଅଭିନୀତ ଧାରାବାହିକ 
*ଜୀ ଟିଭି: *ଜିନ୍ଦେଗୀ ବଦଲ୍ ସକ୍ତା ହୈ ହାଦସା* ଓ *ଫିଅର୍ ଫାଇଲ୍ସ: ଡର୍ କି ସଚ୍ଚି ତସ୍‌ବିରେଁ* 
*ସବ୍ ଟିଭି: *ଗନ୍‌ୱାଲେ ଦୁଲ୍‌ହାନିଆ ଲେ ଯାଏଙ୍ଗେ*
*ସାହାରା ୱାନ୍: *ମାତା କି ଚୌକି* ଓ *ହାଏ! ପଡ଼ୋଶୀ... କୌନ୍ ହୈ ଦୋଶୀ?*
*ସୋନି ଟିଭି: *ଆହାଟ୍* (ସିଜିନ୍ ୬)

## ଅଭିନୀତ କଥାଚିତ୍ର 
* *ମନି ହୈ ତୋ ହନି ହୈ* (୨୦୦୮)

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଇନ୍ଦୋରର ଅଭିନେତ୍ରୀ
ଉମେଶ ଚନ୍ଦ୍ର ପାଣିଗ୍ରାହୀ

**ଉମେଶ ଚନ୍ଦ୍ର ପାଣିଗ୍ରାହୀ** (୨୮ ମାର୍ଚ୍ଚ ୧୯୧୭ - ୨୪ ଅଗଷ୍ଟ ୧୯୯୯) ଜଣେ ଓଡ଼ିଆ ଭାଷୀ ଲେଖକ ଓ ସ୍ୱାଧିନତା ସଂଗ୍ରାମୀ ଥିଲେ ।  ଇଂରାଜୀ, ହିନ୍ଦୀ, ଓଡ଼ିଆ, ଅସମୀୟା, ବଙ୍ଗଳା ଭାଷାରେ ତାଙ୍କର ପ୍ରାୟ ୩୦ଖଣ୍ଡ ପୁସ୍ତକ ପ୍ରକାଶ ପାଇଥିଲା । ତାଙ୍କ ରଚିତ  ଆଦିବାସୀ ସଂସ୍କୃତିଭିତ୍ତିକ 'ପଥପ୍ରାନ୍ତେ' ଓ 'ଯାତ୍ରୀ' ଦୁଇଟି ଉଲ୍ଲେଖନୀୟ ପୁସ୍ତକ ।

## ସଂକ୍ଷିପ୍ତ ଜୀବନୀ 
ଉମେଶ ଚନ୍ଦ୍ର ମୟୂରଭଞ୍ଜ ଜିଲ୍ଲାର ରରୁଆଁଠାରେ ଜନ୍ମଗ୍ରହଣ କରିଥିଲେ । ସେ ଥିଲେ ଜଣେ ବହୁ ଭାଷାବିତ୍, କଳାକାର, ସାହିତ୍ୟିକ, ଅନୁବାଦକ, ଭ୍ରମଣକାହାଣୀ ଲେଖକ ଓ ସ୍ୱାଧିନତା ସଂଗ୍ରାମୀ । "ବେଦୁଇନ୍" ଛଦ୍ମ ନାମରେ ସେ ଲେଖୁଥିଲେ । ୧୯୫୦ ମସିହା ପର୍ଯ୍ୟନ୍ତ ସେ *ସମାଜ* ପୃଷ୍ଠାରେ ଲେଖୁଥିଲେ । ଦୀର୍ଘକାଳ ଧରି ପୁରୀରେ ଅବସ୍ଥାନ କରୁଥିଲେ । ବୌଦ୍ଧଧର୍ମରେ ଦୀକ୍ଷିତ ହେବା ପରେ ସେ ଆଚାର୍ଯ୍ୟ ଶାନ୍ତିଭଦ୍ର ନାମରେ ପରିଚିତ ହେଲେ । ବହୁ ଦେଶ ଭ୍ରମଣ କରିଥିଲେ । ତାଙ୍କ କନ୍ୟା ସୁଜାତା ପ୍ରିୟମ୍ବଦା ଜଣେ ବିଶିଷ୍ଟ ଲେଖିକା ।

## ରଚନାବଳୀ 
### ଭ୍ରମଣ କାହାଣୀ 
* *ପଥପ୍ରାନ୍ତେ* (୧୯୪୫)
* *ଯାତ୍ରୀ* (୧୯୫୦)
* *ଅମର ଯାତ୍ରୀ*
* *ସିରିଆ ପଥେ* (୧୯୫୦)
* *ଇରାକ ଯାତ୍ରୀ*
* *ପ୍ରାଚ୍ୟ ଓ ପ୍ରତିଚୀ* (୧୯୫୪)
* *ଭାରତ ଯାତ୍ରୀ*
* *କେତେ ଜନପଦ, କେତେ ଜୀବନ* (୧୯୭୪, ୧ମ ଖଣ୍ଡ) 

## ଅନୁବାଦ 
* ରାମନାଥ ବିଶ୍ୱାସ, *ବେଦୁଇନର ଦେଶ* (୧୯୪୬,  ବଙ୍ଗଳାରୁ ଅନୂଦିତ)
* *ପ୍ରଶାନ୍ତ ମହାସାଗରରେ ଅଶାନ୍ତି* (୧୯୫୦)
* ରାମନାଥ ବିଶ୍ୱାସ, *ଆଜିର ଅମେରିକା* (୧୯୫୦)
* *ତରୁଣ ତୁର୍କୀ* (୧୯୪୭)
* *ସେଦିନର ଚୀନ* (୧୯୫୦)

### ଗଳ୍ପ 
* *ଅଭିଶପ୍ତ* (୧୯୪୪)
* *ଶାଳବନ ଡାକେ* (୧୯୬୦)
* *ଗତବସନ୍ତ* (୧୯୫୨)
* *ନବଜାତକ* (୧୯୫୬)
* *ଡାକପିଅନ*
* *ଆଶ୍ରମିକା* (୧୯୫୭)
* *ଭୁଲି ନାହିଁ*
* *ଯୀଶୁ*
* *ଅମର ଜ୍ୟୋତି*

## ପୁରସ୍କାର 
* ୧୯୭୦ ଇଣ୍ଟରନ୍ୟାସନାଲ ଏକାଡ଼େମୀ ଅଫ୍ ଲିଡ଼ରଶିପ୍, ମାନିଲା (ଫିଲିପାଇନସ)ରୁ ଡକ୍ଟର ଅଫ୍ ଲିଡ଼ରଶିପ୍ ସମ୍ମାନ
* ୧୯୭୪ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର

## ଆଧାର 
ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଲଲାଟେନ୍ଦୁ ରଥ

**ଲଲାଟେନ୍ଦୁ ରଥ** ଜଣେ ଓଡ଼ିଆ ନାଟ୍ୟକାର, ଅଭିନେତା, ଚିତ୍ରଶିଳ୍ପୀ ଓ ମଞ୍ଚ ନିର୍ଦ୍ଦେଶକ।

## ସଂକ୍ଷିପ୍ତ ଜୀବନୀ 
ଲଲାଟେନ୍ଦୁ ବିଦ୍ୟାଳୟରେ ଶିକ୍ଷାଲାଭ ସମୟରୁ ନାଟକ ବାବଦରେ ବିଭିନ୍ନ ପାଠାଗାରରୁ ବହି ସଂଗ୍ରହ କରି ପଢ଼ୁଥିଲେ। ୧୯୭୦ରେ ସେ ଇଞ୍ଜିନିୟରିଂ ଶିକ୍ଷା ସମାପ୍ତ କଲେ। ପରେ ନାଟକ ମଞ୍ଚରେ ବିଭିନ୍ନ କାର୍ଯ୍ୟ କରିଥିବା ବେଳେ ଚିତ୍ର ଆଙ୍କିବା ଆରମ୍ଭ କରିଥିଲେ। କିଛି ବର୍ଷ ଷ୍ଟିଲ ପ୍ଲାଣ୍ଟରେ ଚାକିରୀ କଲା ପରେ ସେ ନାଟକ ନିର୍ଦ୍ଦେଶନା ଆରମ୍ଭ କରିଥିଲେ । ପ୍ରଥମଥର ପାଇଁ ସେ କଳିଙ୍ଗ କଳା ପରିଷଦର ପ୍ରଥମ ନାଟକ *ରାମ-ଶ୍ୟାମ-ଯଦୁ*ର ନିର୍ଦ୍ଦେଶନା ଦେଇଥିଲେ । ଏପର୍ଯ୍ୟନ୍ତ ୩୦ରୁ ୩୫ଟି ନାଟକର ନିର୍ଦ୍ଦେଶନା ଦେଇଥିବା ବେଳେ ଏକାଧିକ ମୌଳିକ ନାଟକ ରଚନା କରିଛନ୍ତି। ସେ ଇଂରାଜୀ, ବଙ୍ଗଳା, ହିନ୍ଦୀ ଓ ମରାଠୀରୁ ଅନେକ ନାଟକ ଓଡ଼ିଆରେ ଅନୁବାଦ କରିଛନ୍ତି। ରାଜ୍ୟ ତଥା ରାଜ୍ୟ ବାହାରେ ତାଙ୍କ ନିର୍ଦ୍ଦେଶିତ ନାଟକମାନ ପ୍ରଦର୍ଶିତ ହୋଇଛି ।

## ରଚନାବଳୀ 
* *ପ୍ରାପ୍ତି*
* *ବାହାର ଲୋକ*
* *ଆକାଶ ଯେଉଁଠି ସରିଯାଏ*
* *ଶେଷ ପୃଷ୍ଠା*
* *ସହଯାତ୍ରୀ*
* *ଅପରାହ୍ଣର ଆକାଶ*

## ଆଧାର
ବାଣୀ କୋଲା

ବାଣୀ କୋଲା‌ ଜଣେ ଭାରତୀୟ ମହିଳା ଉଦ୍ୟୋଗୀ ଏବଂ ପୁଞ୍ଜିପତି ଅଟନ୍ତି । ସେ ଏକ ଭାରତୀୟ ପ୍ରାରମ୍ଭିକ ଉଦ୍ୟୋଗ ପୁଞ୍ଜି ସଂସ୍ଥା କଲାରୀ କ୍ୟାପିଟାଲର ପ୍ରତିଷ୍ଠାତା ତଥା ପରିଚାଳନା ନିର୍ଦ୍ଦେଶକ ଅଟନ୍ତି । ସେ ୨୦୧୪ ମସିହାରେ ଫର୍ଚୁନ୍ ଇଣ୍ଡିଆଦ୍ୱାରା ଭାରତୀୟ ବ୍ୟବସାୟରେ ସବୁଠାରୁ ଶକ୍ତିଶାଳୀ ମହିଳା ଭାବରେ ତାଲିକାଭୁକ୍ତ ହୋଇଥିଲେ ।

## ପ୍ରାଥମିକ ଜୀବନ ଏବଂ ଶିକ୍ଷା
ବାଣୀ କୋଲା ୧୯୬୩/୧୯୬୪ ମସିହାରେ ହାଇଦ୍ରାବାଦ (ବର୍ତ୍ତମାନ ତେଲେଙ୍ଗାନା)ରେ ଜନ୍ମଗ୍ରହଣ କରିଥିଲେ । ସେ ହାଇଦ୍ରାବାଦର ଉସ୍ମାନିଆ ବିଶ୍ୱବିଦ୍ୟାଳୟରେ ବୈଦ୍ୟୁତିକ ଇଞ୍ଜିନିୟରିଂ ଅଧ୍ୟୟନ କରିଥିଲେ । ସେ ଆମେରିକାର ଆରିଜୋନା ଷ୍ଟେଟ ୟୁନିଭରସିଟିରୁ ଇଞ୍ଜିନିୟରିଂରେ ମାଷ୍ଟର ଡିଗ୍ରୀ ହାସଲ କରିବା ପାଇଁ ୧୯୮୦ ଦଶକ ଶେଷରେ ଭାରତ ଛାଡିବା ପୂର୍ବରୁ ଇଞ୍ଜିନିୟରିଂରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ।

## ବୃତ୍ତି
ସିଲିକନ୍ ଭ୍ୟାଲିରେ କୋଲାଙ୍କର ୨୨ ବର୍ଷର ବୃତ୍ତି ଥିଲା । ସେ ଜଣେ କ୍ରମିକ ଉଦ୍ୟୋଗୀ "ଇ-କ୍ରୟ କମ୍ପାନୀ ରାଇଟ୍ ୱର୍କ୍ସ"ର ପ୍ରତିଷ୍ଠାତା ତଥା ସିଇଓ ଥିଲେ । ସେ ଚାରି ବର୍ଷ ପରେ ୬୫୭ ନିୟୁତ ଡଲାରରେ କମ୍ପାନୀକୁ ଆଇସିଜିରେ ବିକ୍ରି କରିଥିଲେ । ସେ ସେତେବେଳେ ସାର୍ଟସ ସଫ୍ଟୱେୟାରର ପ୍ରତିଷ୍ଠାତା ତଥା ସିଇଓ ଥିଲେ ।

ସିଲିକନ୍ ଭ୍ୟାଲିରେ ଜଣେ ଉଦ୍ୟୋଗୀ ଭାବରେ ନିଜର ସଫଳ କ୍ୟାରିଅର୍ ପରେ କୋଲା ୨୦୦୬ ମସିହାରେ ଭାରତକୁ ଫେରି ଆସିଥିଲେ ଏବଂ ଭାରତରେ ଏକ ଭେଞ୍ଚର କ୍ୟାପିଟାଲ୍ ଫାର୍ମ ଆରମ୍ଭ କରିଥିଲେ । ସେ ୨୦୦୬ ମସିହାରେ ବିନୋଦ ଧାମଙ୍କ ସହ ଇଣ୍ଡୋ-ୟୁଏସ୍ ଭେଞ୍ଚର ପାର୍ଟନର୍ସ (IUVP)ର ସହ-ପ୍ରତିଷ୍ଠା ଥିଲେ । ନ୍ୟୁ ଏଣ୍ଟରପ୍ରାଇଜ୍ ଆସୋସିଏଟ୍ସ (NEA) ସହିତ ସେ ସହଭାଗିତା କରିଥିଲେ । ଏହା ଭାରତରେ ଭେଞ୍ଚର ପୁଞ୍ଜିରେ ତାଙ୍କର ପ୍ରାରମ୍ଭିକ ଉଦ୍ୟମ ଥିଲା । ୨୦୧୨ ମସିହାରେ ଏହାର ନାମ କଲାରୀ କ୍ୟାପିଟାଲରେ ପରିବର୍ତ୍ତନ କରାଯାଇଥିଲା । ଇ-ବାଣିଜ୍ୟ, ମୋବାଇଲ୍ ସେବା, ଶିକ୍ଷା ଏବଂ ସ୍ୱାସ୍ଥ୍ୟସେବାରେ କୋଲା ପୁଞ୍ଜି ବିନିଯୋଗର ନେତୃତ୍ୱ ନେଇଛି । ତାଙ୍କର କେତେକ ଉଲ୍ଲେଖନୀୟ ଉଦ୍ୟୋଗ ପୁଞ୍ଜି ପ୍ରୟାସ ଅନ୍ତର୍ଭୁକ୍ତ: ଡ୍ରିମ୍ ୧୧, ଅର୍ବାନ ଲେଦର୍, ସ୍ନାପଡିଲ୍ ଏବଂ ମ୍ୟାନ୍ତ୍ରା ।

## ପୁରସ୍କାର ଏବଂ ସ୍ୱୀକୃତି
୨୦୧୪ ମସିହାରେ, କୋଲାଙ୍କୁ ଫୋର୍ବସ‌ଦ୍ୱାରା ଭାରତୀୟ ବ୍ୟବସାୟର ସବୁଠାରୁ ଶକ୍ତିଶାଳୀ ମହିଳାଙ୍କ ମଧ୍ୟରେ ନାମିତ କରାଯାଇଥିଲା । ତାଙ୍କୁ ଦିଲ୍ଲୀରେ ୨୦ ଜୁଲାଇ ୨୦୧୮ ମସିହାରେ ଟିଆଇଇ ଦିଲ୍ଲୀ-ଏନସିଆର ୫ମ ସଂସ୍କରଣ ମହିଳା ଉଦ୍ୟୋଗୀ ସମ୍ମିଳନୀ ପୁରସ୍କାର ପ୍ରଦାନ କରାଯାଇଥିଲା । ଦି ଇକୋନୋମିକ୍ ଟାଇମ୍ସଦ୍ୱାରା ୨୦୧୫ ମସିହାରେ ଶ୍ରେଷ୍ଠ ନିବେଶକ ପାଇଁ କୋଲାଙ୍କୁ ମିଡାସ୍ ଟଚ୍ ପୁରସ୍କାର ପ୍ରଦାନ କରାଯାଇଥିଲା । ବ୍ୟବସାୟ ତଥା ଉଦ୍ୟୋଗରେ ନେତୃତ୍ୱ ଉତ୍କର୍ଷତା ପାଇଁ ସେ NDTV ଓମ୍ୟାନ ଅଫ୍ ୱର୍ଥ ପୁରସ୍କାର ମଧ୍ୟ ପାଇଥିଲେ । ସେ ୨୦୧୬ ମସିହାରେ ଲିଙ୍କଡଇନ୍ ଟପ୍ ଭଏସ୍ ମଧ୍ୟରୁ ମାନ୍ୟତା ପାଇଛନ୍ତି । ସେ ଅନେକ ପୁସ୍ତକରେ ସ୍ଥାନ ପାଇଛନ୍ତି ଏବଂ ୨୦୧୮ ଓ ୨୦୧୯ ମସିହାରେ ଫର୍ଚୁନ୍ ଇଣ୍ଡିଆର 'ବ୍ୟବସାୟରେ ସବୁଠାରୁ ଶକ୍ତିଶାଳୀ ମହିଳା' ଭାବରେ ନାମିତ ହୋଇଛନ୍ତି ।

## ବ୍ୟକ୍ତିଗତ ଜୀବନ
କୋଲା ଶ୍ରୀନିବାସ କୋଲାଙ୍କୁ ବିବାହ କରିଛନ୍ତି ଏବଂ ତାଙ୍କର ଦୁଇଟି ଝିଅ ଅଛନ୍ତି ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଭାରତୀୟ ଉଦ୍ୟୋଗପତି
ପ୍ରୀତିକା ଚାୱାଲା

**ପ୍ରୀତିକା ଚାୱାଲା**, ହିନ୍ଦୀ ଦୂରଦର୍ଶନ ଧାରାବାହିକ ଓ କଥାଚିତ୍ର ଜଗାତରେ ସକ୍ରିୟ ଥିବା ଜଣେ ଭାରତୀୟ ଅଭିନେତ୍ରୀ । ସେ *ମୁମ୍ବାଇ କଲିଂ* ଓ *ଜ୍ୟୋତି* ଭଳି ଧାରାବାହିକ ଜାରିଆରେ ଅଭିନୟ ଜଗତାରେ କାମ କରିବା ଆରମ୍ଭ କରିଥିଲେ । ୨୦୧୦ ମସିହାରେ, ସେ *ଶାହାରୁଖ ବୋଲା "ଖୁବସୁରତ ହୈ ତୁ"* ଜରିଆରେ ହିନ୍ଦୀ କଥାଚିତ୍ର ଜଗାତରେ କାମ କରିବା କାରିଥିଲେ ।

## ଅଭିନୟ ଜୀବନ 
## ଆଧାର 
## ବାହାର ଲିଙ୍କ୍ 
* 
* 

ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ନୀନା ଚୀମା

**ନୀନା ଚୀମା** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ପଞ୍ଜାବୀ ଓ ହିନ୍ଦୀ ଧାରାବାହିକରେ ଅଭିନୟ କରନ୍ତି । ୧୯୮୮ ମମସିହାରେ, ପ୍ରଥମେ ସେ ପଞ୍ଜାବୀ ଧାରାବାହିକାରେ କାମ କରୁଥିଲେ ଏବଂ ପରେ ମୁମ୍ବାଇ ଆସିଥିଲେ ଏବଂ ହିନ୍ଦୀ ଧାରାବାହିକରେ କାମ କରୁଛନ୍ତି । ସେ ଥିଏଟରରେ ମଧ୍ୟ କାମ କରିଛନ୍ତି । ସେ ପଞ୍ଜାବୀ ଓ ହିନ୍ଦୀ କଥାଚିତ୍ରରେ ମଧ୍ୟ ଅଭିନୟ କରିଛନ୍ତି ।

## ଅଭିନୟ ଜୀବନ 
### ଅଭିନୀତ କଥାଚିତ୍ର 
* *ମନ୍* (୧୯୯୯)

### ଅଭିନୀତ ଧାରାବାହିକ 
### ଟେଲିଫିଲ୍ମ 
**ଚାଚା ମାରେଙ୍ଗେ* (ହିନ୍ଦୀ)
**ଚୁନିୟା* (ହିନ୍ଦୀ, ୧୯୯୦)
**ଆଗୋଷ* (ହିନ୍ଦୀ, ୧୯୮୭)  
**ଥେସ୍* (ହିନ୍ଦୀ, ୧୯୮୫)
**ସାଇଲାବ୍* (ହିନ୍ଦୀ, ୧୯୮୫)

### ଟେଲି ଡ୍ରାମା 
**ଗ୍ୟାସ୍ ରେଗୁଲେଟର୍* (ହିନ୍ଦୀ)
**ଲଡ଼ାୟି* (ହିନ୍ଦୀ, ୧୯୯୩)  
*ୱାପିସ୍ (ହିନ୍ଦୀ, ୧୯୮୩)

### ମଞ୍ଚ ଡ୍ରାମା 
**ରାଙ୍ଗନଗରୀ* (ହିନ୍ଦୀ)

## ଆଧାର 
* http://www.tvbasti.com/tvshow/Sabki-Laadli-Bebo/275 

* http://www.tvbasti.com/tvshow/Parrivaar--Kartavya-ki-pariksha/217

## ବାହାର ଲିଙ୍କ୍ 
* 

ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ମଞ୍ଚ ଅଭିନେତ୍ରୀ
ଶ୍ରେଣୀ:ପଞ୍ଜାବୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ପଞ୍ଜାବୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶୁଭେନ୍ଦୁ ମୋହନ ଦାସ

**ଶୁଭେନ୍ଦୁ ମୋହନ ଦାସ** (୨୫ ଜୁନ ୧୯୩୬–୨୦ ସେପ୍ଟେମ୍ବର ୨୦୨୪) ଜଣେ ଭାରତୀୟ ଓଡ଼ିଆ-ଭାଷୀ କବି ଥିଲେ । ସେ ବାଲେଶ୍ୱର ଜିଲ୍ଲାର କୁପାରୀ ସନ୍ନିକଟ ଓସ୍ତମାଳ ଗ୍ରାମରେ ଜନ୍ମଗ୍ରହଣ କରିଥିଲେ । 'ତିନୋଟି ନିଃଶ୍ୱାସର ଆକାଶ' ତାଙ୍କର ଏକ ବିଶିଷ୍ଟ କବିତା ଗ୍ରନ୍ଥ ।

## ସଂକ୍ଷିପ୍ତ ଜୀବନୀ 
ଶୁଭେନ୍ଦୁ ମୋହନ ଦାସ''' ୧୯୩୬ ଜୁନ ୨୫ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଲଳିତ ମୋହନ ଦାସ ଜଣେ ଓକିଲ ଥିଲେ । ସାହିତ୍ୟିକ ସୁଖେନ୍ଦୁ ମୋହନ ଦାସ ଥିଲେ ତାଙ୍କ ବଡ଼ଭାଇ । ୧୯୪୭ରେ ଲଳିତ ମୋହନ କଲିକତାରେ ଓକିଲାତି କରି କେନ୍ଦୁଝର ଜିଲ୍ଲାର ଆନନ୍ଦପୁର ଆସିଲେ । ଶୁଭେନ୍ଦୁଙ୍କ ପିଲାଦିନ ଆନନ୍ଦପୁରରେ କଟିଥିଲା । ସେଠାରେ ୮ମ ଶ୍ରେଣୀ ପର୍ଯ୍ୟନ୍ତ ପଢ଼ି ୯ମରୁ ୧୧ଶ ଶ୍ରେଣୀ ପର୍ଯ୍ୟନ୍ତ ମାମୁଁଘର କଟକର ମାରୁଆଡି ହାଇସ୍କୁଲରେ ପଢିଲେ । ତା'ପରେ ରେଭେନ୍ସା କଲେଜରେ ଦୁଇ ବର୍ଷ ଆଇଏସ୍‌ସି ପଢ଼ିଲେ । ସେଇ ସମୟରେ ଆର୍ଥିକ ଅବସ୍ଥା ସ୍ୱଚ୍ଛଳ ନଥିବାରୁ ଲଳିତ ମୋହନ ୧୯୫୮ରେ ବାଲେଶ୍ୱର ଚାଲି ଆସିଲେ । ସେତେବେଳେ ନୂଆବଜାରରେ ଭଡ଼ା ଘରେ ରହିଲେ ସେ । ପରେ ସେ ବାଲେଶ୍ୱରକୁ ଆସିଲେ । ଏଠାରେ ସେ ଫକୀର ମୋହନ ମହାବିଦ୍ୟାଳୟରେ ସ୍ନାତକ ପଢ଼ିଲେ । ଅର୍ଥନୀତି ଅନର୍ସ ନେଇ ସେ ୧୯୬୧ରେ ସ୍ନାତକ ଶିକ୍ଷା ଶେଷ କଲେ । ୧୯୬୦ରେ ସେ ସ୍ନାତକ ପରୀକ୍ଷା ଛାଡ଼ିଦେଇଥିଲେ ।'*

## ପରିବାର 
ସେ ଆନନ୍ଦଲତା ମହାନ୍ତିଙ୍କୁ ବିବାହ କରିଥିଲେ । ୨୦୧୫ରେ ଆନନ୍ଦଲତାଙ୍କ ଦେହାନ୍ତ ହୋଇଥିଲା । ଏହି ଦମ୍ପତ୍ତିଙ୍କର ଏକମାତ୍ର ଝିଅଙ୍କ ନାମ ରଞ୍ଜିତା । 

## ସାହିତ୍ୟ ରଚନା 
୧୯୪୮ ମସିହାରେ ଓଡ଼ିଆ ପତ୍ରିକା *ଡଗର*ରେ ତାଙ୍କର ପ୍ରଥମ କବିତା ପ୍ରକାଶ ପାଇଥିଲା । ତେବେ କଲିକତାରୁ ସେତେବେଳେ ପ୍ରକାଶ ପାଉଥିବା *ସମାବେଶ*ର ସମ୍ପାଦକ [ଜଗଦୀଶ ପାଣି]]ଙ୍କୁ ଦେଖା କରି କବିତା ଦେଇ ଆସିବା ପରେ ତାଙ୍କ କବିତା ପ୍ରକାଶ ପାଇଥିଲା । ଏହା ପରେ ତାଙ୍କୁ କବି ଭାବରେ ଖ୍ୟାତି ମିଳିବା ଆରମ୍ଭ ହେଲା । ସ୍ନାତକ ପଢ଼ୁଥିବା ବେଳେ ସେ ଡାକରେ ଗୁରୁପ୍ରସାଦ ମହାନ୍ତି, ରାଧାମୋହନ ଗଡ଼ନାୟକ, ରମାକାନ୍ତ ରଥ ଆଦି ଲେଖକଙ୍କ ବହି ମଗାଇ ପଢ଼ୁଥିଲେ । ଟିଉସନ୍ କରିବା ସହ ସଂଧ୍ୟାରେ ନୂଆବଜାରସ୍ଥିତ ଏକ ପବ୍ଲିକ ପାଠାଗାରରେ ଲାଇବ୍ରେରିଆନ୍ ଭାବେ ୧୫ ଟଙ୍କା ବେତନରେ ଚାକିରି କରି ସେହି ବେତନ ବହି ଓ ପତ୍ରିକା କିଣାରେ ସାରିଦେଉଥିଲେ । ସେ କବି ବ୍ରଜନାଥ ରଥଙ୍କ ସମସାମୟିକ ଥିଲେ । ଶୁଭେନ୍ଦୁ ମୋହନଙ୍କ *ସବୁ ଶବ୍ଦ ହଜିଯାଏ* କବିତା ସଂକଳନରେ ୧୯୬୦ରୁ ୧୯୯୧ ପର୍ଯ୍ୟନ୍ତ ଲେଖିଥିବା କବିତା ମଧ୍ୟରୁ ୫୧ଟି ବଛା କବିତା ସ୍ଥାନପାଇଥିଲା । ତାଙ୍କର ଅନେକ କବିତା ବହି ଭାବେ ସଂକଳିତ ହୋଇନାହିଁ । ତାଙ୍କ ରଚନାସବୁ *ଆସନ୍ତାକାଲି*, *ନବରବି* ଓ *ଝଙ୍କାର* ଆଦି ଓଡ଼ିଆ ପତ୍ରିକାରେ ମଧ୍ୟ ପ୍ରକାଶ ପାଇଥିଲା ।

## ରଚନାବଳୀ 
### କବିତା 
* *ସବୁ ଶବ୍ଦ ହଜିଯାଏ*
* *ତିନୋଟି ନିଃଶ୍ୱାସର ଆକାଶ* (ବ୍ରଜନାଥ ରଥ ଓ ପ୍ରହରାଜ ସତ୍ୟନାରାୟଣ ନନ୍ଦଙ୍କ ସହସଂକଳିତ)

### ପ୍ରବନ୍ଧ 
* *ସମାଲୋଚନା ନା ଅସଭ୍ୟତା* (୧୯୯୨)*
* *ସାହିତ୍ୟ ବିଷୟକ* (୨୦୦୩)

### ଅନୁବାଦ 
* ରବୀନ୍ଦ୍ର କବିତା ଚୟନ (୨୦୧୮, ସୁଖେନ୍ଦୁ ମୋହନ ଦାସଙ୍କ ସହସଂକଳିତ)

## ମୃତ୍ୟୁ 
ଶେଷରେ ୨୦୨୪ ସେପ୍ଟେମ୍ବର ୨୦ରେ ତାଙ୍କର ଦେହାନ୍ତ ହୋଇଥିଲା । ତାଙ୍କ ମୃତ୍ୟୁ ପରେ ସ୍ମୃତିଚାରଣ ନିମନ୍ତେ *ଶୁଭେନ୍ଦୁ ସମଷ୍ଟି* ପ୍ରକାଶ ପାଇଥିଲା ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ଓଡ଼ିଆ କବି
କିଶୋର ମହାନ୍ତି

**କିଶୋର ମହାନ୍ତି**, ଜଣେ ଓଡ଼ିଆ ସାହିତ୍ୟିକ । ଜଣେ ନାଟ୍ୟକାର ଭାବରେ ପରିଚିତ ଶ୍ରୀ ମହାନ୍ତି, ଗଳ୍ପ, କବିତା ଓ ଅନୁବାଦ ସାହିତ୍ୟରେ ମଧ୍ୟ ନିଜ ଲେଖନୀ ଚାଳନା କରିଛନ୍ତି । ସେ ଆକାଶବାଣୀ କଟକରୁ ବରିଷ୍ଟ ପ୍ରୋଗ୍ରାମ ଏକ୍ସିକ୍ୟୁଟିଭି ଭାବରେ ଅବସର ଗ୍ରହଣ କରିଛନ୍ତି ।

## ବ୍ୟକ୍ତିଗତ ଜୀବନ
କିଶୋର, ୧୯୫୩ ମସିହା ଜାନୁଆରୀ ୨୮ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମଧୁସୂଦନ ମହାନ୍ତି ଓ ମାତାଙ୍କ ନାମ ଉର୍ମିଳା ମହାନ୍ତି ଥିଲା । ତାଙ୍କ ପୌତୃକ ଗ୍ରାମ କଟକ ଜିଲ୍ଲାର ସାଲେପୁର ବ୍ଲକ ଅନ୍ତର୍ଗତ ନରଦା ଲଖନପୁର । ଗାଁରେ ଅନୁଷ୍ଠିତ ରାମଲୀଳାରେ ଲକ୍ଷ୍ମଣ ଭୂମିକାରେ ସେ ପ୍ରଥମେ ଅଭିନୟ କରିଥିଲେ । ମାହାଙ୍ଗାସ୍ଥିତ *ଚୌଧୁରୀ ରାଧାନାଥ ବିଦ୍ୟାପୀଠ*ରେ ପାଠପଢ଼ିବାବେଳେ ତାଙ୍କର ପ୍ରଥମ କବିତା *ମୋ ଗାଁ* ସ୍କୁଲ କାନ୍ଥପତ୍ରିକାରେ ପ୍ରକାଶିତ ହୋଇଥିଲା । ସେ ପ୍ରାଣନାଥ ମହାବିଦ୍ୟାଳୟ, ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟରୁ କଲେଜ ଶିକ୍ଷା ସମାପ୍ତ କରି ରେଭେନ୍ସା ମହାବିଦ୍ୟାଳୟରେ ସ୍ନାତକୋତ୍ତର ଓ ଉତ୍କଳ ବିଶ୍ୱବିଦ୍ୟାଳୟରେ ପିଏଚଡ଼ି କରିଥିଲେ । ତାଙ୍କ ପିଏଚଡ଼ି ଗବେଷଣାର ସନ୍ଦର୍ଭ ଥିଲା *ଅବିଭକ୍ତ କୋରାପୁଟ ଜିଲ୍ଲାର ଲୋକନାଟ ଦେଶୀଆ ନାଟ* ।
## ନାଟକରେ ଅବଦାନ
କିଶୋର ଶତାଧିକ ନାଟକରେ ଅଭିନୟ କରିଛନ୍ତି, ୧୫୦ଟି ବେତାର ନାଟକ ପରିବେଷଣ କରିଛନ୍ତି ଓ ୧୫ରୁ ଅଧିକ ନାଟକ ବହି ଓଡ଼ିଆରେ ଅନୁବାଦ କରିଛନ୍ତି । ସେ  ବିଜୟ ଶତପଥୀ, କାଳିନ୍ଦୀ ଚରଣ ପାଣିଗ୍ରାହୀ, ଗୋପୀନାଥ ମହାନ୍ତି, ସୁରେନ୍ଦ୍ର ମହାନ୍ତି ଆଦି ବିଶିଷ୍ଟ ଓଡ଼ିଆ ସାହିତ୍ୟିକଙ୍କ କୃତିକୁ ନାଟ୍ୟରୂପ ଦେଇ ମଞ୍ଚାୟୀନ କରାଇଛନ୍ତି । 
## ରଚନାବଳୀ
କିଶୋର ମହାନ୍ତିଙ୍କ ସାହିତ୍ୟର ବିଭିନ୍ନ ବିଭାଗରେ ଲେଖନୀ ଚାଳନା କରିଛନ୍ତି । ତାଙ୍କ ପ୍ରକାଶିତ ପୁସ୍ତକଗୁଡ଼ିକ ନିମ୍ନମତେ । 
### ନାଟକ
* ବିଭକ୍ତ ସମୟର ସ୍ୱର
* ପ୍ରେମ ଉପତ୍ୟକାରେ ଝଡ଼
* ହଜିଯାଇଥିବା ଇଶ୍ୱର
* ପ୍ରତୀକ୍ଷା
### ଗୀତିକବିତା
* ଜହ୍ନରାତିର ଗୀତି
### ଅନୁବାଦ
* ଜଣେ ଲୋକ ଥିଲା
### ଗଳ୍ପ
* ବଜରଙ୍ଗୀ ପ୍ରସାଦ ଓ ଅନ୍ୟାନ୍ୟ ଗଳ୍ପ
* ମାୟାବତୀର ତୃଷ୍ଣା
## ସମ୍ମାନ ଓ ପୁରସ୍କାର
* ବିଷୁବ ଅନୁବାଦ ସାହିତ୍ୟ ପୁରସ୍କାର
* ଗୋକର୍ଣ୍ଣିକା ପୁରସ୍କାର
* ପୂର୍ଣ୍ଣେନ୍ଦୁ ମିଶ୍ର ସ୍ମୃତି ସ୍ମାରକୀ
* କଳିଙ୍ଗ ପୁସ୍ତକ ମେଳା ପୁରସ୍କାର
* ଉଦୟ ଭାନୁ ସାରସ୍ୱତ ସମ୍ମାନ 
## ଆଧାର 
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:କଟକ ଜିଲ୍ଲାର ଲୋକ
ଋତୁ କୁମାର

**ଋତୁ କୁମାର** ଜଣେ ଭାରତୀୟ ଫ୍ୟାଶନ ଡିଜାଇନର୍ ।

## ପ୍ରାଥମିକ ଜୀବନ ଓ ଶିକ୍ଷା
ଅମୃତସରରେ ଶିକ୍ଷାଗତ ସୁଯୋଗର ଅଭାବ ହେତୁ ସେ ନିଜାର ଶିକ୍ଷା ପାଇଁ ସିମଲାକୁ ଚାଲିଆସିଥିଲା । ସେଠାରେ ସେ ଲୋରେଟୋ କନଭେଣ୍ଟରେ ନିଜର ସ୍କୁଲ ଶିକ୍ଷା ଶେଷ କରିଥିଲେ । ପରେ ସେ ଲେଡି ଇରୱିନ୍ କଲେଜରେ ଅଧ୍ୟୟନ କରିଥିଲେ । ସେଠାରେ ସେ ଶଶି କୁମାରଙ୍କୁ ଭେଟିଥିଲେ ଏବଂ ପରେ ତାଙ୍କୁ ବିବାହ କରିଥିଲେ । ପରେ ସେ ନ୍ୟୁୟର୍କର ବ୍ରିଆରକ୍ଲିଫ୍ କଲେଜରେ ଛାତ୍ରବୃତ୍ତି ଗ୍ରହଣ କରିବାକୁ ଯାଇ ସେଠାରେ ଇତିହାସରେ ନିଜର ଅଧ୍ୟୟନ ଶେଷ କରିଥିଲେ । ସେ ଭାରତକୁ ଫେରିବା ପରେ କଲିକତା ବିଶ୍ୱବିଦ୍ୟାଳୟର ଆସୁତୋଶ ମ୍ୟୁଜିୟମ ଅଫ୍ ଇଣ୍ଡିଆନ୍ ଆର୍ଟରେ ମ୍ୟୁଜିଓଲୋଜି ଅଧ୍ୟୟନ କରିଥିଲେ । ତାଙ୍କ ପୁଅ ଅଶ୍ୱିନ କୁମାର ଜଣେ ଓସ୍କାର ମନୋନୀତ ନିର୍ଦ୍ଦେଶକ ଅଟନ୍ତି ।

## ବୃତ୍ତି
କୁମାର ଦୁଇଟି ଛୋଟ ଟେବୁଲ୍ ଏବଂ ହ୍ୟାଣ୍ଡ-ବ୍ଲକ୍ ପ୍ରିଣ୍ଟିଂ କୌଶଳ ବ୍ୟବହାର କରି କଲିକାତାରେ ନିଜର ଫ୍ୟାଶନ୍ ବ୍ୟବସାୟ ଆରମ୍ଭ କରିଥିଲେ । ୧୯୬୦ ଏବଂ ୭୦ ଦଶକରେ ବ୍ରାଇଡାଲ୍ ପୋଷାକଠାରୁ ଆରମ୍ଭ କରି ସେ ପରବର୍ତ୍ତୀ ଦୁଇ ଦଶନ୍ଧି ମଧ୍ୟରେ ଆନ୍ତର୍ଜାତୀୟ କ୍ଷେତ୍ରରେ ପ୍ରବେଶ କରିଥିଲେ । ଭାରତରେ ନିଜାର ବ୍ୟବସାୟ କରିବା ସହିତ କୁମାରଙ୍କ କମ୍ପାନୀ ପ୍ୟାରିସ, ଲଣ୍ଡନ ଏବଂ ନ୍ୟୁୟର୍କରେ ମଧ୍ୟ ଶାଖା ଖୋଲିଛି । ୧୯୯୯ ମସିହାରେ ତାଙ୍କର ଲଣ୍ଡନ ଶାଖା ବନ୍ଦ ହୋଇଗଲା । ସେହି ସମୟରେ ତାଙ୍କ କମ୍ପାନୀର ବାର୍ଷିକ ଆୟ ଭାରତୀୟ ଫ୍ୟାଶନ ଆଉଟଲେଟ ମଧ୍ୟରୁ ସର୍ବାଧିକ ଥିଲା, ଯାହାର ଆନୁମାନିକ ମୂଲ୍ୟ ପ୍ରାୟ ୧୦ ବିଲିୟନ ଥିଲା । ୨୦୦୨ ମସିହାରେ ସେ ତାଙ୍କ ପୁଅ ଅମ୍ରିଶଙ୍କ ସହଭାଗିତାରେ "ଲେବଲ୍" ଲାଇନ ଆରମ୍ଭ କରିଥିଲେ ।

## ଡିଜାଇନ୍
କୁମାରଙ୍କ ଡିଜାଇନ୍ ପ୍ରାକୃତିକ କପଡା ଏବଂ ପାରମ୍ପାରିକ ବୁଣା କୌଶଳ ଉପରେ ଧ୍ୟାନ ଦେଇଥାଏ । ତାଙ୍କ ପୋଷାକ ରାଜକୁମାରୀ ଡାଏନା, ପ୍ରିୟଙ୍କା ଚୋପ୍ରା, ଲାରା ଦତ୍ତ, ଦୀପିକା ପାଦୁକୋନ, ମାଧୁରୀ ଦୀକ୍ଷିତ, ମାଧୁର ଜାଫ୍ରି, କଳ୍କି କୋଏଚଲିନ୍, ଡିଆ ମିର୍ଜା ଏବଂ ସୋହା ଅଲି ଖାନଙ୍କ ପରି ସେଲିବ୍ରିଟିମାନେ ପରିଧାନ କରିଛନ୍ତି ।

## ପୁରସ୍କାର ଏବଂ ସ୍ୱୀକୃତି
୨୦୧୩ ମସିହାରେ ଋତୁ କୁମାରଙ୍କୁ ଭାରତ ସରକାର ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲେ । ସେ ୨୦୧୨ ମସିହାରେ ଲୋରିଅଲ୍ ପ୍ୟାରିସ୍ ଫେମିନା ମହିଳା ପୁରସ୍କାରରେ  ଆୱାର୍ଡ ଜିତିଥିଲେ ।

## ଆଧାର
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:ଭାରତୀୟ ଉଦ୍ୟୋଗପତି
ନାରାୟଣ ସିଂହ

**ନାରାୟଣ ସିଂହ** (୬ ଜାନୁଆରୀ ୧୯୪୬ - ୧୭ ସେପ୍ଟେମ୍ବର ୨୦୨୪) ଜଣେ ଓଡ଼ିଆ ନାଟ୍ୟକାର, ନାଟ୍ୟ ନିର୍ଦ୍ଦେଶକ, ଅଭିନେତା ଥିଲେ। ଗଣକବି ବୈଷ୍ଣବ ପାଣିଙ୍କ ବହୁ ଗୀତିନାଟ୍ୟ ତାଙ୍କ ନିର୍ଦ୍ଦେଶନାରେ ଦୂରଦର୍ଶନ ମଞ୍ଚରେ ପ୍ରଦର୍ଶିତ ହୋଇଥିଲା । ଏହା ବ୍ୟତୀତ ବହୁ ପ୍ରତିଷ୍ଠିତ ଲେଖକଙ୍କ ଲେଖାକୁ ନାଟ୍ୟ ରୂପାନ୍ତର କରି ଚର୍ଚ୍ଚାରେ ରହିଥିଲେ । ଭାରତର ବିଭିନ୍ନ ରାଜ୍ୟରେ ସେ ଗୀତିନାଟ୍ୟମାନ ପରିବେଷଣ କରିଥିଲେ ।

## ସଂକ୍ଷିପ୍ତ ଜୀବନୀ 
କଟକ ଜିଲ୍ଲାରେ ଜନ୍ମିତ ନାରାୟଣ ଶିକ୍ଷା ସମାପ୍ତି ପରେ ହାଇକୋର୍ଟରେ ଚାକିରୀ କଲେ । ନାଟକ ପ୍ରତି ତାଙ୍କର ଅହେତୁକ ରୁଚି ଥିଲା । ସମୟକ୍ରମେ ସେ ନାଟ୍ୟ ଜଗତ ସହ ଜଡ଼ିତ ହୋଇ ୨୦୦ରୁ ଉର୍ଦ୍ଧ୍ୱ ମଞ୍ଚ ନାଟକର ନିର୍ଦ୍ଦେଶନା, ଅଭିନୟ ଓ ରଚନାରେ ସଂଶ୍ଲିଷ୍ଟ ହେଲେ । ବିଶେଷକରି ବ୍ୟାସକବିଙ୍କ 'ଶ୍ରୀମତୀ ସମାର୍ଜ୍ଜନୀ'ର ନିର୍ଦ୍ଦେଶନା ଓ ସେଥିରେ ଚନ୍ଦ୍ରମଣି ଭୂମିକାରେ ଅଭିନୟକୁ ନେଇ ସେ ରାଜ୍ୟର ଘରେଘରେ ପରିଚିତ ହୋଇଥିଲେ । ଏହା ଶତାଧିକ ବାର ରାଜ୍ୟର ବିଭିନ୍ନ ମଞ୍ଚରେ ଅଭିନୀତ । ପୁନଶ୍ଚ କିଛି ଲେଖକଙ୍କ ଲୋକପ୍ରିୟ କାହାଣୀ ଯଥା ଛ'ମାଣ ଆଠଗୁଣ୍ଠ, ମାଟିର ମଣିଷ, କଣାମାମୁଁ, ନୀଳଶୈଳ, ଏପାରି ସେପାରି, ପ୍ରତିଭା, ମୂଲିଆ, ପାଟଦେଈ, ମଧୁଯାମିନୀ, ଅଛିଣ୍ଡାଅଙ୍କ ଆଦିକୁ ସେ ଗୀତିନାଟ୍ୟରେ ରୂପାନ୍ତରିତ କରିଥିଲେ । ୧୯୬୩ ମସିହାରୁ ଜୀବନର ଶେଷ ପର୍ଯ୍ୟନ୍ତ ସେ 'ସଂସ୍କୃତି ବିହାର' ନାଟ୍ୟାନୁଷ୍ଠାନ ସହିତ ଜଡ଼ିତ ରହିଥିଲେ । ଓଡ଼ିଆ ଚଳଚ୍ଚିତ୍ର ବଳିଦାନ, ଅନୁରାଗ, ଭଙ୍ଗା ସିଲଟରେ ସେ ସହ ନିର୍ଦ୍ଦେଶକ ଥିଲେ । ନିଜେ ୧୫ଟି ଟିଭି ଧାରାବାହିକ ସହିତ ସ୍ତ୍ରୀ ଓ ନୂଆ ସକାଳ ଚିତ୍ରରେ ଅଭିନୟ କରିଥିଲେ । ସେ ନିଜେ ମଧ୍ୟ ଅନେକ ମୌଳିକ ନାଟକର ସ୍ରଷ୍ଟା ।

## ରଚନାବଳୀ 
* *ମର୍ତ୍ତ୍ୟରେ ଇନ୍ଦ୍ର ସ୍ୱର୍ଗରେ ନରେନ୍ଦ୍ର*
* *ଅଭିଶପ୍ତ ଶ୍ରୀକୃଷ୍ଣ*
* *ମତେ ଭୁଲ ବୁଝିବେନି*
* *ଫୁଲରସିଆ*
* *ହେଲା ବାହାଘର ଭାଙ୍ଗିଗଲା*

## ସମ୍ମାନ ଓ ପୁରସ୍କାର 
* ବାଲିଯାତ୍ରା ମହୋତ୍ସବ ସମ୍ମାନ
* ଘାସଫୁଲ ସମ୍ମାନ
* ଓଡ଼ିଶା ହାଇକୋର୍ଟ କଲଚରାଲ ସୋସାଇଟି
* ନିଖିଳ ଉତ୍କଳ ନାଟକୋତ୍ସବ
* ଚଳଚ୍ଚିତ୍ର ଜଗତ ପୁରସ୍କାର

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଆ ଅଭିନେତା
ଶ୍ରେଣୀ:ଓଡ଼ିଆ ନାଟ୍ୟ ନିର୍ଦ୍ଦେଶକ
ଶ୍ରେଣୀ:କଟକ ଜିଲ୍ଲାର ଲୋକ
ବିଭା ଚିବ୍ବେର

**ବିଭା ଚିବ୍ବେର** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ଦୂରଦର୍ଶନ ଧାରାବାହିକ ଓ ହିନ୍ଦୀ କଥାଚିତ୍ର ଜଗତରେ କାମ କରନ୍ତି । She is well known for her memorable work in the successful television soaps *Sapna Babul Ka... Bidaai*, *Mrs. Kaushik Ki Paanch Bahuein* and *Kasam Tere Pyaar Ki*. TV actor Puru Chibber is her son.

## ଅଭିନୟ ଜୀବନ 
Vibha graduated as an actor from the National School of Drama in 1986. Since then, she has worked with Barry John, Amal Allana, Kirti Jain, Anuradha Kapoor Prassanna and many other playwrights and directors. She then joined Theatre in Education, a wing of the NSD, as a teacher. She has taught acting to children as well as adults.

Before coming into films & television, she was mainly into theatre. She has worked on the docu-drama *"7 Island And A Metro"* with director Madhushree Dutta. Vibha has shared screen space on the celluloid with some of the finest actors in the country such as Shahrukh Khan, Rani Mukherjee, Ranbir Kapoor, Asin etc.

Vibha has been giving diction and acting training to actors for a couple of years now. And the actress has some of the most recent additions to Bollywood like Nargis Fakhri, Diana Penty and Giselle Monteiro as all of them have been her students.

### ଅଭିନିତ ଧାରାବାହିକ 
### ଅଭିନୀତ କଥାଚିତ୍ର 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଦିୟା ଚୋପ୍ରା

**ଦିୟା ଚୋପ୍ରା** (ଜନ୍ମ: ୯ ଡିସେମ୍ବର ୧୯୮୫) ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି । ତାଙ୍କ ଭଉଣୀ ରୋଶ୍ନୀ ଚୋପ୍ରା ମଧ୍ୟ ଜଣେ ଅଭିନେତ୍ରୀ । ଜୀ ଟିଭିର ଧାରାବାହିକ *ମିଷ୍ଟ୍ରେସ୍ କୌଶିକ କି ପାଞ୍ଚ ବହୁୟେଁ*ରେ, ସେ ଶେଷଥର ପାଇଁ କାମ କରିଛନ୍ତି । ମଇ ୨୦୧୨ରେ, ସେ ଏହି ଧାରାବାହିକରୁ ଓହରି ଯାଇଥିଲେ ।

## ଅଭିନୟ ଜୀବନ
### ଅଭିନୀତ ଧାରାବାହିକ
## ଆଧାର 
## ବାହାର ଲିଙ୍କ୍ 
* http://www.rediff.com/movies/2008/mar/13tv.htm
* http://entertainment.oneindia.in/television/top-stories/news/2008/left-right-left-new-look-070208.html 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ପାୟଲ ଜୈନ

ପାୟଲ ଜୈନ‌ ଜଣେ ଭାରତୀୟ ଫ୍ୟାଶନ ଡିଜାଇନର୍ ଅଟନ୍ତି ।

## ପ୍ରାରମ୍ଭିକ ଜୀବନ
ଜୈନ ନୂଆଦିଲ୍ଲୀରେ ଜନ୍ମଗ୍ରହଣ କରିଥିଲେ ଏବଂ କାଲିଫର୍ଣ୍ଣିଆର ଫ୍ୟାଶନ ଇନଷ୍ଟିଚ୍ୟୁଟ୍ ଅଫ୍ ଡିଜାଇନ୍ ଆଣ୍ଡ ମର୍ଚାଣ୍ଡାଇଜିଂରୁ ୧୯୯୩ ମସିହାରେ ସ୍ନାତକ କରିଥିଲେ । 

## ବୃତ୍ତି
ସେ କାମ କରିବା ପାଇଁ ଭାରତ ଆସିଥିଲେ । ସେ ୧୯୯୩ ମସିହାରେ ଦି ଲୀଳା, ଗୋଆ ପାଇଁ କର୍ପୋରେଟ୍ ଡ୍ରେସିଂ ଡିଜାଇନ୍ କରିଥିଲେ । ପରେ ସେ ୪୦ରୁ ଅଧିକ ହୋଟେଲ ପାଇଁ ଡିଜାଇନ୍ ପ୍ରସ୍ତୁତ କରିଥିଲେ । ସେ ଟରୋଣ୍ଟୋ ସମେତ ବିଭିନ୍ନ ଆନ୍ତର୍ଜାତୀୟ ଫ୍ୟାଶନ ଶୋ’ରେ ଭାଗ ନେଇଥିଲେ । କିଛି ବର୍ଷ ପୂର୍ବେ ଫ୍ୟାଶନ ଅଧ୍ୟୟନ ଉପରେ ପାୟଲ ତାଙ୍କର ପ୍ରଥମ ପୁସ୍ତକ ଉନ୍ମୋଚନ କରିଥିଲେ ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:ଭାରତୀୟ ଉଦ୍ୟୋଗପତି
ଶରତ ଚନ୍ଦ୍ର ଦାଶ

**ଶରତ ଚନ୍ଦ୍ର ଦାଶ** (୧୮୪୯ - ୧୯୧୭) ଜଣେ ଭାରତୀୟ ବ୍ରିଟିଶ୍ ଗୁପ୍ତଚର ଥିଲେ । ତାଙ୍କ ପ୍ରଦତ୍ତ ତଥ୍ୟକୁ ଆଧାର କରି ଇଂରେଜମାନେ ତିବ୍ଦତର ମାନଚିତ୍ର ପ୍ରସ୍ତୁତ କରିବା ସହ ସେଠାକାର ରାଜନୈତିକ ଓ ସାମରିକ ବିଧି ବ୍ୟବସ୍ଥା ସଂପର୍କରେ ବହୁ ଜ୍ଞାନ ହାସଲ କରିଥିଲେ । ତାକୁଇ ଆଧାର କରି ସେମାନେ ତିବ୍ଦତ ଆକ୍ରମଣ କରିଥିଲେ । ଫଳରେ କେନ୍ଦ୍ର ଏସିଆରେ ଋଷର ପ୍ରାଧାନ୍ୟ ବ୍ୟାହତ ହେଲା ଏବଂ ତିବ୍ଦତ ସରକାର ଇଂରେଜମାନଙ୍କ ସହ ଚୁକ୍ତି କରିବାକୁ ବାଧ୍ୟ ହେଲେ।

## ଆଧାର
ରୋଷଣୀ ଚୋପ୍ରା

**ରୋଷଣୀ ଚୋପ୍ରା** ଜଣେ ଭାରତୀୟ ଅଭିନେତ୍ରୀ, ମଡେଲ୍ ଓ ଦୂରଦର୍ଶନ ଉପସ୍ଥାପିକା । ସେ ଇମାଜିନ୍ ଟିଭିର ରିଆଲିଟି ଶୋ *ଦିଲ୍ ଜିତେଗି ଦେଶୀ ଗାର୍ଲ* ଜିତିଥିଲେ । ଜୀ ଟିଭିରେ ପ୍ରସାରିତ ଧାରାବାହିକ *କସମ ସେ*ରେ, ସେ ପିଆ ଭୂମିକାରେ ଅଭିନୟ କରିଥିଲେ ।

## ବ୍ୟକ୍ତିଗତ ଜୀବନ 
ତାଙ୍କ ଭଉଣୀ, ଦିୟା ଚୋପ୍ରା ମଧ୍ୟ ଜଣେ ଅଭିନେତ୍ରୀ । ସେ କଥାଚିତ୍ର ନିର୍ମାତା ସିଦ୍ଧାର୍ଥ ଆନନ୍ଦ କୁମାରଙ୍କୁ ବିବାହ କରିଛନ୍ତି । ୨୦୧୨ରେ, ତାଙ୍କ ପୁଅ ଜନ୍ମ ହୋଇଥିଲା ଏବଂ ୨୦୧୬ରେ ୨ୟ ସନ୍ତାନ ଜନ୍ମ ହୋଇଥିଲା ।

## ଅଭିନୟ ଜୀବନ 
ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ *ପ୍ୟାର୍ ମେଁ ଟ୍ୱିଷ୍ଟ*ରେ ସେ କାମ କରିଥିଲେ । ୨୦୨୩-୨୪ରେ, ସେ ପ୍ୟାରିସ୍‌ରେ ଆୟୋଜିତ ଏକ ଫିଲ୍ମ ଫେଷ୍ଟିଭାଲ୍‌ରେ ସେ ଯୋଗ ଦେଇଥିଲେ ।

### ଅଭିନୀତ କଥାଚିତ୍ର 
### ଅଭିନୀତ ଧାରାବାହିକ 
## ଆଧାର 
## ବାହାର ଲିଙ୍କ୍ 
*

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ ଲୋକ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ମଞ୍ଚ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଉପସ୍ଥାପିକା
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଶ୍ରେଣୀ:ଦିଲ୍ଲୀର ଅଭିନେତ୍ରୀ
ଆସମା ହୁସେନ

**ଆସମା ହୁସେନ** (ଉର୍ଦ୍ଦୁ: عاصمہ حسین, ହିନ୍ଦୀ: अस्मा हुसैन, ଲକ୍ଷ୍ନୌ, ଭାରତରେ ଜନ୍ମ) ଜଣେ ଭାରତୀୟ ଫ୍ୟାଶନ୍ ଡିଜାଇନର୍ ଅଟନ୍ତି ।

ହୁସେନ୍ ଏକ ଏନଜିଓ ୟୁଥ୍ ଅପ୍ଲିଫ୍ଟମେଣ୍ଟ୍ ଆଣ୍ଡ ୱେଲଫେୟାର ଆସୋସିଏସନ୍ (YUWA)ର ଚେୟାରମ୍ୟାନ୍ ତଥା ପରିଚାଳନା ନିର୍ଦ୍ଦେଶକ ଅଟନ୍ତି । ଲକ୍ଷ୍ନୌରେ ତାଙ୍କର ଏକ ଡିଜାଇନର୍ ଆଉଟଲେଟ୍ ଆସମା ହୁସେନ୍ ଫ୍ୟାଶନ୍ ହାଉସ୍ (AHFH) ରହିଛି । ଏହି ଅନୁଷ୍ଠାଙ୍କୁ ଭାରତ ସରକାରଙ୍କ ରାଷ୍ଟ୍ରୀୟ ବ୍ୟବସାୟିକ ପ୍ରଶିକ୍ଷଣ ପରିଷଦଦ୍ୱାରା ସ୍ୱୀକୃତିପ୍ରାପ୍ତ ହୋଇଛି ।

## ବୃତ୍ତି
ଆସମା ହୁସେନ ଇନଷ୍ଟିଚ୍ୟୁଟ୍ ଅଫ୍ ଫ୍ୟାଶନ୍ ଟେକ୍ନୋଲୋଜି ୧୯୯୫ ମସିହାରେ ପ୍ରତିଷ୍ଠିତ ହୋଇଥିଲା ଏବଂ ଏହାକୁ ଉତ୍ତରପ୍ରଦେଶର ରାଜ୍ୟପାଳ ମୋତିଲାଲ ଭୋରା ଉଦ୍ଘାଟନ କରିଥିଲେ । ଏହା ଏକ ସ୍ୱୟଂଶାସିତ ଏନଜିଓ ଅଟେ ଯାହା ସମାଜ ପଞ୍ଜୀକରଣ ଅଧିନିୟମ ଅନୁଯାୟୀ ପଞ୍ଜିକୃତ ହୋଇଛି । ୧୯୯୭ ମସିହାରେ ଜାହାଙ୍ଗୀରବାଦ୍ ପ୍ୟାଲେସରେ ତାଙ୍କଦ୍ୱାରା ଦୁଇ ଦିନିଆ ଫ୍ୟାଶନ୍ ଫେଷ୍ଟିଭାଲ୍ ମଧ୍ୟ ଆୟୋଜିତ ହୋଇଥିଲା । ଲକ୍ଷ୍ନୌରେ ତାଙ୍କର ଏକ ଡିଜାଇନର୍ ଆଉଟଲେଟ୍ ଆସମା ହୁସେନ୍ ଫ୍ୟାଶନ୍ ହାଉସ୍ (AHFH) ରହିଛି ।

## ବ୍ୟକ୍ତିଗତ ଜୀବନ
ଆସମା ହୁସେନ ଆଲିଗଡ ମୁସଲିମ ବିଶ୍ୱବିଦ୍ୟାଳୟରୁ ନିଜର ଅଧ୍ୟୟନ ଶେଷ କରିଥିଲେ । ସେ ଆଇଏଏସ୍ ଅଧିକାରୀ ଅନିସ୍ ଅନସାରୀଙ୍କୁ ବିବାହ କରିଛନ୍ତି ଏବଂ ତାଙ୍କର ଦୁଇ ଝିଅ ଅମିରା ହୁସେନ୍ ଏବଂ ନୈଲା ଅନସାରୀ ଅଛନ୍ତି।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:ଭାରତୀୟ ମହିଳା
ସୋନାଲି ଚୋଧୁରୀ

**ସୋନାଲି ଚୋଧୁରୀ** ଜଣେ ଭାରତୀୟ ଅଭିନେତ୍ରୀ ଅଭିନେତ୍ରୀ । ସେ ମୁଖ୍ୟତଃ ବଙ୍ଗଳା କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ବଙ୍ଗଳା କଥାଚିତ୍ର *ଅଗ୍ନିପରୀକ୍ଷା*ରେ ତାଙ୍କ ଅଭିନୀତ ଚରିତ୍ର ଅର୍ପଣା ଦେବରାୟ ପାଇଁ ସେ ଜଣାଶୁଣା । ସେ ବଙ୍ଗଳା ଧାରାବାହିକ ସାତ ଭାଇ ଚମ୍ପା, ଜଳ ନୁପୂର ଭଳି ବଙ୍ଗଳା ଦୂରଦର୍ଶନ ଧାରାବାହିକରେ କାମ କରିଛନ୍ତି ।

## ବ୍ୟକ୍ତିଗତ ଜୀବନ 
ସେ କଲିକତାରେ ଜନ୍ମଗ୍ରହଣ କରିଥିଲେ । ଅଲିପୁର ମଲ୍ଟିପର୍ସସ୍ ସରକାରୀ ବାଳିକା ଉଚ୍ଚ ବିଦ୍ୟାଳୟରୁ ସ୍କୁଲଶିକ୍ଷା ଶେଷ କରି କଲିକତା ବିଶ୍ୱବିଦ୍ୟାଳୟରେ ପଢ଼ିଥିଲେ ।

## ଅଭିନୟ ଜୀବନ 
### ଅଭିନୀତ କଥାଚିତ୍ର 
### ଅଭିନୀତ ଧାରାବାହିକ 
### ରିଆଲିଟି ଶୋ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଆଦିକନ୍ଦ ସାହୁ

**ଆଦିକନ୍ଦ ସାହୁ** (୫ ଜୁଲାଇ ୧୯୪୬) ଜଣେ ଓଡ଼ିଆ କବି ଓ ସମାଲୋଚକ । ସାହିତ୍ୟ ସର୍ଜନା ନିମନ୍ତେ ପ୍ରଜାତନ୍ତ୍ର ପ୍ରଚାର ସମିତି ପକ୍ଷରୁ ଝଙ୍କାର ପୁରସ୍କାର ପାଇଥିଲେ । 

## ସଂକ୍ଷିପ୍ତ ଜୀବନୀ 
ଆଦିକନ୍ଦ ୧୯୪୬ ମସିହାରେ ବାଲେଶ୍ୱର ଜିଲ୍ଲାର କୁମାରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ହେଲା ପୁରୁଷୋତ୍ତମ ସାହୁ । ସେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆରେ ସ୍ନାତକୋତ୍ତର ଓ ସମ୍ବଲପୁର ବିଶ୍ୱବିଦ୍ୟାଳୟରୁ ଇଂରାଜୀରେ ପିଚଡ଼ି ଓ ଡି ଲିଟ୍ ଉପାଧି ପ୍ରାପ୍ତ ହୋଇଥିଲେ । ସମ୍ବଲପୁର ବିଶ୍ୱବିଦ୍ୟାଳୟରେ ଓଡ଼ିଆ ଭାଷା ସାହିତ୍ୟ ବିଭାଗରେ ରିଡ଼ର ରହିବା ସହିତ ବିଶ୍ୱବିଦ୍ୟାଳୟ ପତ୍ରିକା 'ସପ୍ତର୍ଷି'ର ସମ୍ପାଦନା କରିଥିଲେ । କବିତା, ଗଳ୍ପ, ସମାଲୋଚନା ଓ ନନ୍ଦନତାତ୍ତ୍ୱିକ ଆଲୋଚନାର ସ୍ରଷ୍ଟା ଆଦିକନ୍ଦଙ୍କର ସାହିତ୍ୟର ବିଭିନ୍ନ ବିଭାଗରେ ଅନେକ ପୁସ୍ତକ ପ୍ରକାଶ ପାଇଥିଲା ।

## ପ୍ରକାଶିତ ରଚନାବଳୀ 
### କବିତା 
* *ମାଇ ସଞ୍ଜର କବିତା* (୧୯୭୦)
* *ଉଦୟ ରାଗର ଲିପି* (୧୯୭୧)

### ଗଳ୍ପ 
* *ଜୀବନ ଏଠି ସେଠି*
* *କ୍ଷେତ ପାଚିବାର ବେଳ*
### ସମାଲୋଚନା 
* *ଗଦ୍ୟ ଗୌରବ* (୧୯୮୨)
* *ପଦ୍ୟ ଗୌରବ* (୧୯୮୪)
* *କଳା ଗୌରବ* (୧୯୮୭)
* *ଭାବ ଗୌରବ* (୧୯୯୯)
* *ଓଡ଼ିଆ ଗଳ୍ପ ଉପନ୍ୟାସର ନବଦିଗନ୍ତ* (୧୯୯୯)
* *ସୃଜନ ଗୌରବ* (୨୦୦୨)
* *ମୋ ମନପସନ୍ଦର କବି ଓ ଅନ୍ୟାନ୍ୟ ନିବନ୍ଧ* (୨୦୦୪)
* *କବିତାର ମୃତ୍ୟୁ ଓ ଅନ୍ୟାନ୍ୟ ନିବନ୍ଧ* (୨୦୦୯)
* *ସୌନ୍ଦର୍ଯ୍ୟ ଓ ସୃଜନ ଦର୍ଶନ* (୨୦୧୧)
* *ନିଜ ନିବନ୍ଧ* (୨୦୨୧)
* *କିରକେ ଗାର୍ଡ଼ ଓ ସାହିତ୍ୟରେ ଅସ୍ତିତ୍ୱବାଦ*
* *କାଳିନ୍ଦୀ ଚରଣ ପାଣିଗ୍ରାହୀ*
* *ଆଧୁନିକତା ଓ ଆଧୁନିକ ସାହିତ୍ୟ*
* *ଶୃଙ୍ଗାର*
* *ସାହିତ୍ୟ ଓ ସୌନ୍ଦର୍ଯ୍ୟର ପୃଥିବୀ*
* *ସୁଧାସ୍ୱାଦୀ ଗଙ୍ଗାଧର ଓ ଶୂନ୍ୟବାଦୀ ଭୀମଭୋଇ*
* *ଭାବ ଜଗତର ନିର୍ମାତାଗଣ*

### ସଙ୍କଳନ ଓ ସଂପାଦନା 
* *ଅତଳ ଅନ୍ତରିଣ*
* *ରାଧାନାଥ ଗ୍ରନ୍ଥାବଳୀ*
## ସମ୍ମାନ 
* କୋଣାର୍କ ସାହିତ୍ୟ ସମ୍ମାନ ୨୦୨୪

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଡିଷ୍ଟୋନିଆ

**ଡିଷ୍ଟୋନିଆ** ହେଉଛି ଏକ ଗତିବିଧି ରୋଗ ଯେଉଁଥିରେ ଅନିଚ୍ଛାକୃତ ମାଂସପେଶୀ ସଂକୋଚନର ଧୀର ପୁନରାବୃତ୍ତି ଗତି ହୁଏ କିମ୍ବା ଅସ୍ୱାଭାବିକ ସ୍ଥିତି ସୃଷ୍ଟି କରେ ।   ଯନ୍ତ୍ରଣା କିମ୍ବା କମ୍ପନ ମଧ୍ୟ ହୋଇପାରେ । ଅନ୍ତର୍ନିହିତ କ୍ରିୟାବିଧିରେ ମସ୍ତିଷ୍କର କିଛି କ୍ଷେତ୍ର ଜଡ଼ିତ ଥାଇପାରେ ବିଶେଷତଃ ବାସାଲ୍ ଗ୍ୟାଙ୍ଗଲିଆ । ଅତ୍ୟାବଶ୍ୟକ କମ୍ପନ ଏବଂ ପାର୍କିନସନ୍ ଅପେକ୍ଷା ଏହା କମ୍ ସାଧାରଣ ରୋଗ ଅଟେ ।

## ଆଧାର
ବାଳକୃଷ୍ଣ କର

**ବାଳକୃଷ୍ଣ କର** (୬ ଏପ୍ରିଲ ୧୮୮୭ - ୫ ଅଗଷ୍ଟ ୧୯୫୭) ଜଣେ ଓଡ଼ିଆ ସାହିତ୍ୟିକ, ସମ୍ପାଦକ ଓ ସାମ୍ବାଦିକ ଥିଲେ । ଛାପା ବ୍ଲକ୍ ତିଆରି କରିବାରେ ସେ ଥିଲେ ଓଡ଼ିଶାର ପ୍ରଥମ ବ୍ୟକ୍ତି ।

## ସଂକ୍ଷିପ୍ତ ଜୀବନୀ
ବାଳକୃଷ୍ଣ କଟକ ଜିଲ୍ଲାର ସାଲେପୁର ଥାନା ଜିଗ୍ନିପୁର ନିକଟସ୍ଥ ତୀରବନ୍ଧା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ହେଲା ପାନ ଦେବୀ ଓ ପିତା ହେଲେ ଚିନ୍ତାମଣି କର । ଗ୍ରାମ୍ୟ ଚାଟଶାଳୀରୁ ଶିକ୍ଷାରମ୍ଭ କରି ସେଠାରେ ଥିବା ଉଚ୍ଚ ପ୍ରାଥମିକ ବିଦ୍ୟାଳୟରୁ ବୃତ୍ତି ଲାଭ କଲେ । ତାପରେ ମେଟକାଫ ମାଇନର ବିଦ୍ୟାଳୟରୁ ବୃତ୍ତି ଲାଭ କରି ପଡଢ଼ିବା ସହ କଟକର ପ୍ୟାରୀମୋହନ ଏକାଡେମୀରୁ ପ୍ରଥମ ଶ୍ରେଣୀରେ ମାଟ୍ରିକ୍ ପାସ୍ କଲେ । ୧୯୧୪ରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଲାଭ କରିବା ପରେ । ସ୍ନାତକୋତ୍ତର ଓ ଆଇନ ପଢ଼ିବାକୁ କଲିକତା ଗଲେ, କିନ୍ତୁ ଦେଶମିଶ୍ରଣ ଆନ୍ଦୋଳନରେ ଯୋଗ ଦେଇ ପଢ଼ା ଛାଡିଲେ । କିଛିବର୍ଷ କନିକା ଉଚ୍ଚ ବିଦ୍ୟାଳୟ ଓ କେନ୍ଦ୍ରାପଡ଼ା ଉଚ୍ଚ ବିଦ୍ୟାଳୟରେ ଶିକ୍ଷକତା କଲା ପରେ ନିଜ ପୁଞ୍ଜିରୁ ସେ ସାଲେପୁରରେ ଏକ ଉଚ୍ଚ ବିଦ୍ୟାଳୟ ପ୍ରତିଷ୍ଠା କରି ଅବୈତନିକ ଶିକ୍ଷକ ଭାବେ କାର୍ଯ୍ୟ କରିଥିଲେ । ପରେ ସାମାନ୍ୟ ଅର୍ଥ ସଞ୍ଚୟ କରି କଟକରେ ସାରସ୍ୱତ ପ୍ରେସ୍ ସ୍ଥାପନା କଲେ । ପଦ୍ମଶ୍ରୀ ଲକ୍ଷ୍ମୀନାରାୟଣ ସାହୁଙ୍କ ସଂପାଦନାରେ ପ୍ରକାଶ ପାଉଥିବା ସହକାର ପତ୍ରିକାର ସଂପାଦନା ଦାୟିତ୍ୱ ନିଜ ହାତକୁ ନେଲେ । ୧୯୨୯-୩୦ରୁ ୧୯୫୩ ପର୍ଯ୍ୟନ୍ତ ତାଙ୍କରି ପୃଷ୍ଠପୋଷକତାରେ ସହକାର ନୂତନ ଜୀବନ୍ୟାସ ପାଇଲା । ଓଡ଼ିଆ ଉପନ୍ୟାସ ସାହିତ୍ୟକୁ ଲୋକାଭିମୁଖୀ କରିବା ପାଇଁ ତାଙ୍କରି ଉଦ୍ୟମରେ ସହକାରରେ 'ଆନନ୍ଦଲହରୀ ଉପନ୍ୟାସମାଳା' ସିରିଜରେ ବହୁ ଉପନ୍ୟାସ ପ୍ରକାଶ ପାଇଥିଲା । ତାଙ୍କ ସ୍ମୃତିରେ କଟକ ଦରଘା ବଜାରସ୍ଥିତ ସାରସ୍ୱତ ପ୍ରେସର ସାମନା ରାସ୍ତାର ନାମ 'ବାଳକୃଷ୍ଣ କର' ମାର୍ଗ ରଖାଯାଇଛି । ଉତ୍କଳ ସାହିତ୍ୟ ସମାଜ ଶ୍ରୀରାମଚନ୍ଦ୍ର ଭବନରେ ତାଙ୍କ ପ୍ରତିକୃତି ସ୍ଥାନୀତ ।

## ପତ୍ରିକା ସଂପାଦନା ଓ ସାରସ୍ୱତ ସର୍ଜନା
ଜୀବନ କାଳ ଭିତରେ ବାଳକୃଷ୍ଣ 'ସହକାର' ସହ ଦ୍ୱିମାସିକ ପତ୍ରିକା 'ଭାରତୀ', ମାସିକ ଶିଶୁ ପତ୍ରିକା 'ଜହ୍ନମାମୁଁ', ଓ ମଧୁକୋଷ ପ୍ରକାଶ କରିପାରିଥିଲେ । ତାଙ୍କରି ସଂପାଦନାରେ ମାତୃଭୂମି ଦୈନିକ ସମ୍ବାଦପତ୍ର ମଧ୍ୟ ଆତ୍ମପ୍ରକାଶ ଲାଭ କରିଥିଲା । ଓଡ଼ିଆ ଭାଷାର ପ୍ରଥମ ବିଶ୍ୱକୋଷ 'ଶିଶୁ ସଂଖାଳି ୧ମ ଭାଗ' ୧୯୩୬ରେ ପ୍ରକାଶ ପାଇଥିଲା । ସମାଜର କର୍ମକର୍ମାଣୀ ସୁଚାରୁ ରୂପେ ପରିଚାଳନା କରିବା ନିମନ୍ତେ ସେ ରଚନା କରିଥିଲେ 'ପୁରୋହିତ ସର୍ବସ୍ୱ' ୫ଖଣ୍ଡ ଓ ତାର ଅନୁବାଦ ଟୀକା ୪ ଖଣ୍ଡ । ବାଳକୃଷ୍ଣ ଏକାଧାରରେ ଥିଲେ ଜଣେ ସଫଳ ଶିଶୁ ସାହିତ୍ୟିକ, ନାଟ୍ୟକାର, ଗାଳ୍ପିକ ଓ ଅନୁବାଦକ ।

### ପ୍ରକାଶିତ ରଚନାବଳୀ
* *ଚନ୍ଦ୍ରଗୁପ୍ତ (ନାଟକ) ୧୯୨୬*
* *ଶିବଦାସ (ନାଟକ) ୧୯୨୭, ୧୯୩୭*
* *ନୂଆ ପାଠ*
* *ଚାରୁ ପାଠ ୩ଖଣ୍ଡ*
* *ବୀର ଚରିତ ମାଳା*
* *ସତୀ ଚରିତ ମାଳା*
* *ସପନ ପୁରୀ (ଶିଶୁ ଉପନ୍ୟାସ)*
* *ମୈଥିଳୀ*
* *ପଦ୍ମିନୀ*
* *ଫୁଲ ଚାଙ୍ଗୁଡ଼ି*
* *ନୀତି ମଞ୍ଜରୀ ବା ଏସପ୍ କଥା ୧୯୨୯*
* *ଶିଶୁ ରାମାୟଣ ୧୯୨୩*
* *ସେ ଦେଶର ପୁରାଣ କଥା*

### ସମ୍ପାଦନା
* *ସାରସ୍ୱତ ରାମାୟଣ ୧୯୩୧*
* *ସାରସ୍ୱତ ଗୀତା*
* *ପୁରୋହିତ ସର୍ବସ୍ୱ*
* *ଶିଶୁ ସଂଖାଳି ୧ମ ଓ ୨ୟ ଭାଗ*

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:୧୮୮୭ ଜନ୍ମ
ଶ୍ରେଣୀ:୧୯୫୭ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ପେରିଫେରାଲ ନ୍ୟୁରୋପାଥି

**ପେରିଫେରାଲ ନ୍ୟୁରୋପାଥି**, ବେଳେବେଳେ କେବଳ **ନ୍ୟୁରୋପାଥି** କୁହାଯାଏ, ରୋଗରେ ପ୍ରାନ୍ତୀୟ ସ୍ନାୟୁଗୁଡ଼ିକର କ୍ଷତି ହୋଇଥାଏ, ଅର୍ଥାତ୍ ମସ୍ତିଷ୍କ ଏବଂ ମେରୁଦଣ୍ଡକୁ ଶରୀରର ଅନ୍ୟ ଅଂଶ ସହିତ ସଂଯୋଗ କରୁଥିବା ସ୍ନାୟୁଗୁଡ଼ିକ କ୍ଷତିଗ୍ରସ୍ତ ହୋଇଥାଏ । ଲକ୍ଷଣଗୁଡ଼ିକ ଜଡ଼ିତ ସ୍ନାୟୁ ପ୍ରକାର ଉପରେ ନିର୍ଭର କରେ ।

ସାଧାରଣ ପ୍ରକାରରେ ମଧୁମେହ ସ୍ନାୟୁରୋଗ, ମଦ୍ୟପ ନ୍ୟୁରୋପାଥି, ଗୁଇଲେନ୍-ବାରେ ସିଣ୍ଡ୍ରୋମ, କାର୍ପାଲ ଟନେଲ ସିଣ୍ଡ୍ରୋମ, ମେରାଲଜିଆ ପାରେସଥେଟିକା ଏବଂ ଜଟିଳ ଆଞ୍ଚଳିକ ଯନ୍ତ୍ରଣା ସିଣ୍ଡ୍ରୋମ ହୋଇପାରେ ।

## ଆଧାର
ମନୁଲ ଚୁଡ଼ସାମା

**ମନୁଲ ଚୁଡ଼ସାମା** ଜଣେ ଭାରତୀୟ ଅଭିନେତ୍ରୀ । ୨୦୧୯ ମସିହାରେ, ସେ ଦୂରଦର୍ଶନ ଧାରାବାହିକରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଧାରାବାହିକ ଥିଲା *ଏକ୍ ଥି ରାନୀ ଏକ୍ ଥା ରାବଣ* । ସେହିବର୍ଷ, ସେ *ତାନାଲୀ ରାମା*ରେ ଆମ୍ରପାଲି ଭୂମିକାରେ ଅଭିନୟ କରିଥିଲେ ।

## ଅଭିନୟ ଜୀବନ
ସେ ପ୍ରଥମେ ଦୂରଦର୍ଶନ ବିଜ୍ଞାପନରେ ପ୍ରଥମେ କାମ କରିବା ଆରମ୍ଭ କରିଥିଲେ । ସୋନି ସବ୍‌ରେ ପ୍ରସାରିତ *ତେନାଲି ରାମା*ରେ, ସେ କାମ କରିଥିଲେ । 

୨୦୨୨ ମସିହାରେ, ସେ ଦଙ୍ଗଲ ଟିଭିରେ ପ୍ରସାରିତ *ବ୍ରିଜ୍ କେ ଗୋପାଲ*ରେ, ସେ ଦେବୀ ରାଧା ଭାବରେ ଅଭିନୟ କରିଥିଲେ । ଫେବୃଆରୀ ୨୦୨୩ରେ, ସେ *ଅଲୀ ବାବା*ରେ କାମ କରିଥିଲେ ।
### ଅଭିନୀତ ଧାରାବାହିକ
## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଭାରତୀୟ ଧାରାବାହିକ ଅଭିନେତ୍ରୀ
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ନୌହୀଦ ସେରୁସୀ

**ନୌହୀଦ ସେରୁସୀ** ଜଣେ ଭାରତୀୟ ଅଭିନେତ୍ରୀ, ମଡେଲ୍ ଓ ଭିଡିଓ ଜକି । ମୁମ୍ବାଇରେ ତାଙ୍କ ପିଲାଦିନ କଟିଥିଲା । ସେ ଜେ.ବି. ବାଛା ଗାର୍ଲସ୍ ହାଇ ସ୍କୁଲରୁ ତାଙ୍କର ସ୍କୁଲ ଶିକ୍ଷା ଶେଷ କରିଥିଲେ ଏବଂ ଜୟ ହିନ୍ଦୀ କଲେଜରୁ ବିଜେନେସ୍ ମ୍ୟାନେଜ୍‌ମେଣ୍ଟରେ ସ୍ନାତକ କରିଥିଲେ ।

## ଅଭିନୟ ଜୀବନ 
ସ୍କୁଲରେ ପଢ଼ୁଥିବାବେଳେ ଜଣେ ମଡେଲ୍ ଭାବରେ, ସେ ପ୍ରଥମେ ଧାରା ରିଫାଇନ୍ ତେଲ ପାଇଁ ବିଜ୍ଞାପନରେ କାମ କରିଥିଲେ । ଏହାପରେ, ସେ ବିଭିନ୍ନ ବିଜ୍ଞାପନରେ କାମ କରିଥିଲେ । *ପିୟା ବାସନ୍ତି* ଭଳି ଜଣାଶୁଣା ଆଲବମ୍ ସହିତ କଛି ମ୍ୟୁଜିକ୍ ଆଲବମ୍‌ରେ ସେ କାମ କରିଥିଲେ ।

୨୦୦୩ ମସିହାରେ, ପାଦମ କୁମାରଙ୍କ ହିନ୍ଦୀ କଥାଚିତ୍ର *ସୁପାରୀ* ଜରିଆରେ ସେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ କଥାଚିତ୍ର *ଇନ୍ତେହା*, ଟିଭି ଧାରାବାହିକ ହିପ୍ ହିପ୍ ହୁରେ କାମ କରିଥିଲେ । ୨୦୦୪ ମସିହାରେ, ସେ ତେଲୁଗୁ କଥାଚିତ୍ର *ସଖିୟା*ରେ କାମ କରିଥିଲେ । ୨୦୧୫ ମସିହା ଯାଏଁ, ସେ କଥାଚିତ୍ରରେ କାମ କରିଥିଲେ ।

### ଅଭିନୀତ ଆଲବମ୍ 
### ଅଭିନୀତ କଥାଚିତ୍ର 
### ଅଭିନୀତ ଧାରାବାହିକ/କାର୍ଯ୍ୟକ୍ରମ 
### ୱେବ୍ ସିରିଜ୍ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:Living people
ଶ୍ରେଣୀ:ମୁମ୍ବାଇର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ବ୍ରିଟିଶ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ବ୍ରିଟିଶ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ୱେବ୍ ସିରିଜ୍ ଅଭିନେତ୍ରୀ
ଶ୍ରେଣୀ:ବ୍ରିଟିଶ ୱେବ୍ ସିରିଜ୍ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୧୯୮୨ ଜନ୍ମ
ଶ୍ୱାସକ୍ରିୟା ସିନ୍ସିଟିଆଲ୍ ଭୂତାଣୁ

**ଶ୍ୱାସକ୍ରିୟା ସିନ୍ସିଟିଆଲ୍ ଭୂତାଣୁ** ( **RSV** ) ହେଉଛି ଏକ ପ୍ରକାର ଭୂତାଣୁ ଯାହା ଶ୍ୱାସକ୍ରିୟାରେ ସଂକ୍ରମଣ ସୃଷ୍ଟି କରିଥାଏ । ଯେତେବେଳେ ଏହା ସାମାନ୍ୟ ସାଧାରଣ ଥଣ୍ଡା ଲକ୍ଷଣ ଭଳି ଦେଖାଏ; ଶିଶୁମାନଙ୍କଠାରେ କିନ୍ତୁ ବ୍ରୋଙ୍କିଓଲାଇଟିସ କିମ୍ବା ନିମୋନିଆ ମଧ୍ୟ ହୋଇପାରେ । ବୟସ୍କ ଏବଂ ଇମ୍ମ୍ୟୁନୋକମ୍ପ୍ରମାଇଜଡ କ୍ଷେତ୍ରରେ ମଧ୍ୟ ଗୁରୁତର ରୋଗ ହୋଇପାରେ । ଦୀର୍ଘକାଳୀନ ଜଟିଳତା ମଧ୍ୟରେ ସଁ ସଁ ଶ୍ୱାସ ଚାଲିବା ଦେଖାଯାଏ । ଏହା ସମ୍ଭବତଃ ବାୟୁବାହୀ ହୋଇପାରେ । ଆଖି କିମ୍ବା ନାକଦ୍ୱାରା ସଂକ୍ରମଣ ପରେ ଭୂତାଣୁ ଉପର ଏବଂ ତଳ ବାୟୁପଥର ଏପିଥେଲିଆଲ୍ ଜୀବକୋଷକୁ ସଂକ୍ରମିତ କରି ପ୍ରଦାହ କରେ, କୋଷ ନଷ୍ଟ କରେ ଏବଂ ବାୟୁପଥରେ ବାଧା ସୃଷ୍ଟି କରିଥାଏ । ରୋଗ ନିର୍ଣ୍ଣୟ ପ୍ରକୃତ ସମୟ ପିସିଆର, ଆଣ୍ଟିଜେନ୍ ପରୀକ୍ଷା କିମ୍ବା ଭୂତାଣୁ କଲଚର ଉପରେ ଆଧାରିତ ହୋଇପାରେ ।    ୬୦ବର୍ଷ ବୟସ୍କ ଲୋକଙ୍କ ପାଇଁ ଯୁକ୍ତରାଷ୍ଟ୍ରରେ ଆରଏସ‌ଭି ବିରୋଧରେ ଏକ ଟିକା ଅନୁମୋଦିତ ହୋଇଛି । ଚିକିତ୍ସା ମୁଖ୍ୟତ ସହାୟକ ହୋଇଥାଏ ଏବଂ ଏଥିରେ ଅମ୍ଳଜାନ, ସିପିଏପି, କିମ୍ବା ନାକରେ ଉଚ୍ଚ ପ୍ରବାହ ଅମ୍ଳଜାନ ଅନ୍ତର୍ଭୁକ୍ତ ହୋଇପାରେ ।   ଶ୍ୱସକ୍ରିୟା ବିଫଳତା କ୍ଷେତ୍ରରେ ଇନଟ୍ୟୁବେସନ ଏବଂ ଯାନ୍ତ୍ରିକ ଭେଣ୍ଟିଲେସନ୍ ଆବଶ୍ୟକ ହୋଇପାରେ । ଅଧିକାଂଶ ଲୋକ ଏକ କିମ୍ବା ଦୁଇ ସପ୍ତାହ ମଧ୍ୟରେ ସୁସ୍ଥ ହୁଅନ୍ତି ।

ଆରଏସଭି ଏକ ସାଧାରଣ ରୋଗ ଅଟେ । ପ୍ରାୟତ  ଏହା ସମ୍ପ୍ରଦାୟରେ ଆକ୍ରାନ୍ତ ଭାବରେ ଘଟେ । ଶ୍ୱାସକ୍ରିୟା ସମସ୍ୟା ପାଇଁ ଶିଶୁମାନଙ୍କୁ ଡାକ୍ତରଖାନାରେ ଭର୍ତ୍ତି କରିବାର ଏହା ହେଉଛି ସାଧାରଣ କାରଣ, ଏବଂ ପରବର୍ତ୍ତୀ ଜୀବନରେ ପୁନଃ ସଂକ୍ରମଣ ସାଧାରଣ ଅଟେ । ନିମୋନିଆରୁ ଏହା ମୃତ୍ୟୁର ଦ୍ୱିତୀୟ ସାଧାରଣ କାରଣ । ଆରଏସଭିରୁ ପ୍ରାୟ ୧୨୦,୦୦୦ ଶିଶୁ ମୃତ୍ୟୁବରଣ କରିଥିବାବେଳେ ବିକଶିତ ଦେଶରେ ମୃତ୍ୟୁ ବିରଳ ଅଟେ । ଯୁକ୍ତରାଜ୍ୟରେ ବର୍ଷକୁ ପ୍ରାୟ ୮୫୦୦ ବୟସ୍କ ବ୍ୟକ୍ତି ମୃତ୍ୟୁ ବରଣ କର ନ୍ତି । ଏହା ସାଧାରଣତଃ ଶୀତ ମାସରେ ଦେଖାଯାଏ । ଏହି ଭୂତାଣୁ ୧୯୫୬ ଆବିଷ୍କୃତ ହୋଇଥିଲା ।

## ଆଧାର
ଉଦିତ ଭାନୁ

**ଉଦିତ ଭାନୁ** (ଜନ୍ମ: ୨୭ ଡିସେମ୍ବର ୧୯୯୬) ଜଣେ ଓଡ଼ିଆ ଗାୟକ। ସେ ଭଣ୍ଡାର ଘରଣୀ ଓଡ଼ିଆ ଭଜନରେ ପ୍ରଥମ କରି ପ୍ରଚ୍ଛଦପଟ ଗାୟକ ଭାବରେ କାମ କରିଥିଲେ। ସେ ଓଡ଼ିଶାରେ ଜନ୍ମିତ ଓ ଓଡ଼ିଆ ଅଭିନେତା ତଥା ଗାୟକ ଓ ସଂଗୀତ ନିର୍ଦ୍ଦେଶକ ଭାବେ କାର୍ଯ୍ୟ କରନ୍ତି। 

## ପ୍ରାରମ୍ଭିକ ଜୀବନ 
ଉଦିତ ଭାନୁ ନବରଙ୍ଗପୁର ଜିଲ୍ଲାର ତେନ୍ତୁଳିଖୁଣ୍ଟି ଥାନା ଅନ୍ତର୍ଗତ ବାଗନାଗୁଡା ଗ୍ରାମରେ ଜନ୍ମଗ୍ରହଣ କରିଥିଲେ। ପିତାଙ୍କ ନାମ ନିତ୍ଯାନନ୍ଦ ଓ ମା ଜମ୍ବୁବତୀ। ସେ ଛୋଟବେଳୁ ଗୀତ ଶିଖିବା ଆରମ୍ଭ କରିଥିଲେ। ସେ ଟିକି ସୁନା ଗୁରୁଙ୍କଠାରୁ ପ୍ରଥମେ ଗୀତ ଶିଖିଥିଲେ।

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୯୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ନବରଙ୍ଗପୁର ଜିଲ୍ଲାର ଲୋକ
ତ୍ରିଧା ଚୌଧୁରୀ

**ତ୍ରିଧା ଚୌଧୁରୀ**, ଜଣେ ଭାରତୀୟ ଅଭିନେତ୍ରୀ । ସେ ହିନ୍ଦୀ ଦୂରଦର୍ଶନ ଧାରାବାହିକ, ୱେବ୍ ସିରଜ୍‌, ବଙ୍ଗଳା ତଥା ତେଲୁଗୁ କଥାଚିତ୍ର ଜଗତରେ କାମ କରନ୍ତି । ୨୦୧୧ ମସିହାରେ, ସେ କ୍ଲିନ୍ ଆଣ୍ଡ୍ କ୍ଲିଅର୍ ଟାଇମ୍ସ ଇଣ୍ଡିଆ ଫ୍ରେଶ୍‌ଫେସ୍ ପୁରସ୍କାର ପାଇଥିଲେ । ୨୦୧୩ ମସିହାରେ, ତାଙ୍କ ଅଭିନୀତ ପ୍ରଥମ ବଙ୍ଗଳା କଥାଚିତ୍ର *ମିଶାୱର ରହସ୍ୟ* ମୁକ୍ତିଲାଭ କରିଥିଲା । ୨୦୧୬ ମସିହାରେ, ସେ ଷ୍ଟାର୍ ପ୍ଲସ୍‌ରେ ପ୍ରସାରିତ ହିନ୍ଦୀ ଧାରାବାହିକ *ଦହଲୀଜ* ଜରିଆରେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ଆନନ୍ଦ ତିୱାରୀଙ୍କ ନିର୍ଦ୍ଦେଶିତ ୱେବ୍ ସିରିଜ୍ *ବନ୍ଦିଶ୍ ବଣ୍ଡିଟ* ଓ ଏମ୍ଏକ୍ସ ପ୍ଲେୟାର୍‌ରେ ଷ୍ଟ୍ରିମିଂ ହୋଇଥିବା *ପ୍ରକାଶ ଝା*ଙ୍କ ୱେବ୍ ସିରିଜ୍ *ଆଶ୍ରମ*ରେ କାମ କରିଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ସେ ପଶ୍ଚିମ ବଙ୍ଗର କଲିକତାରେ ଜନ୍ମଗ୍ରହଣ କରିଥିଲେ । ସେ ଜଣେ ମାଇକ୍ରୋ ବାଇଓଲୋଜିଷ୍ଟ ।

## ମିଡିଆ 
୨୦୨୦ ମସିହାରେ, ଦି ଟାଇମ୍ସ ଅଫ୍ ଇଣ୍ଡିଆଦ୍ୱାରା କରାଯାଇଥିଲା "ମୋଷ୍ଟ ଡିଜାୟର୍‌ଏବଲ୍ ଓମେନ୍ ଲିଷ୍ଟ"ରେ ୧୩ ନଂ ସ୍ଥାନରେ ଥିଲେ ।

## ଅଭିନୟ ଜୀବନ 
### ଅଭିନୀତ କଥାଚିତ୍ର 
### କ୍ଷୁଦ୍ର ଚଳଚ୍ଚିତ୍ର 
### ଦୂରଦର୍ଶନ 
### ୱେବ୍ ସିରିଜ୍ 
### ମ୍ୟଜିକ୍ ଭିଡିଓ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:କଲିକତାର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ୱାସକ୍ରିୟା ସିନ୍ସିଟିଆଲ ଭୂତାଣୁ ଟିକା

**ଶ୍ୱାସକ୍ରିୟା ସିନ୍ସିଟିଆଲ ଭୂତାଣୁ ଟିକା** ( **RSV ଟିକା**), **ଆରେକ୍ସଭି** ଏବଂ **ଆବ୍ରିସଭୋ** ବ୍ରାଣ୍ଡ ନାମରେ ବିକ୍ରି ହୁଏ, ହେଉଛି ଏକ ଟିକା ଯାହା ଶ୍ୱାସକ୍ରିୟା ସିନ୍ସିଟିଆଲ୍ ଭୂତାଣୁ ରୋଗରୁ ରକ୍ଷା କରିଥାଏ । ୬୦ ବର୍ଷରୁ ଅଧିକ ବୟସ୍କଙ୍କଠାରେ ଓ ୨୪ରୁ ୩୬ ସପ୍ତାହ ଗର୍ଭବତୀ ଥିବା ଶିଶୁର ସୁରକ୍ଷା ପାଇଁ ଏହା ବ୍ୟବହୃତ ହୁଏ । ବାହୁର ମାଂସପେଶୀରେ ଇଞ୍ଜେକ୍ସନ ଆକାରରେ ଏହାକୁ ଏକକ ମାତ୍ରା ଭାବରେ ଦିଆଯାଏ ।   ୨୦୨୩ ସୁଦ୍ଧା ବ୍ୟକ୍ତିଗତ କ୍ରୟ ପାଇଁ ବ୍ରିଟିଶ କଲମ୍ବିଆ, କାନାଡ଼ାରେ ଏହାର ମୂଲ୍ୟ ପ୍ରାୟ ୨୩୦ ସିଏଡି (CAD) ଭାବରେ ଏହା ଉପଲବ୍‌ଧ ହୋଇଛି । ଏହି ଟିକାଗୁଡ଼ିକ ପାଇଁ ଅନୁସନ୍ଧାନ ୧୯୫୦ ଏବଂ ୬୦ ଦଶକରୁ ଚାଲିଆସୁଛି; ୨୦୧୩ରେ ପ୍ରକାଶିତ ଏକ ଅଧ୍ୟୟନ ସହିତ ସାମ୍ପ୍ରତିକ ଟିକାକୁ ଗ୍ରହଣ କରାଯାଇଛି । ଅନ୍ତର୍ନିହିତ ବିଜ୍ଞାନ କୋଭିଡ଼-୧୯ ଟିକାଗୁଡ଼ିକର ଦ୍ରୁତ ବିକାଶକୁ ସମର୍ଥନ କଲା ।  

## ଆଧାର
ଲୀନା ନାୟର

**ଲୀନା ନାୟର** (ଜନ୍ମ: ୧୯୬୯) ୟୁନିଲିଭରର ସାଂଗଠନିକ ବିକାଶ ଏବଂ ନେତୃତ୍ୱର ବରିଷ୍ଠ ଉପସଭାପତି ଅଟନ୍ତି । ସେ ସେଣ୍ଟ ଜାଭିୟର କଲେଜ ଅଫ୍ ମ୍ୟାନେଜମେଣ୍ଟରୁ ସ୍ନାତକ ହାସଲ କରିଥିଲେ ଏବଂ ୧୯୯୨ ମସିହାରେ ୟୁନିଲିଭରର ଭାରତୀୟ ଶାଖାରେ ଯୋଗ ଦେଇଥିଲେ । ଜୁନ୍ ୨୦୦୭ ମସିହାରେ, ସେ କାର୍ଯ୍ୟନିର୍ବାହୀ ନିର୍ଦ୍ଦେଶକ ମାନବ ସମ୍ବଳ ଅଧିକାରୀ ଭାବରେ କାର୍ଯ୍ୟ କରିବାର ସୁଯୋଗ ପାଇଥିଲେ ଏବଂ ଏହା ସହିତ ସେ ହିନ୍ଦୁସ୍ତାନ ୟୁନିଲିଭର ଲିମିଟେଡ୍ (HUL)ର ପରିଚାଳନା କମିଟିରେ ଯୋଗ ଦେଇଥିବା ପ୍ରଥମ ମହିଳା ସଦସ୍ୟ ହୋଇଥିଲେ ।

## ପ୍ରାଥମିକ ଜୀବନ ଏବଂ ଶିକ୍ଷା
ନାୟାର ୧୧ ଜୁନ୍ ୧୯୬୯ ମସିହାରେ ମହାରାଷ୍ଟ୍ରର କୋଲହାପୁରରେ ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ସେ ହୋଲି କ୍ରସ୍ କନଭେଣ୍ଟ ହାଇସ୍କୁଲ କୋଲହାପୁର ଏବଂ ଦି ନ୍ୟୁ କଲେଜ କୋଲହାପୁରରେ ଅଧ୍ୟୟନ କରିଥିଲେ । ଜାମସେଦପୁରରେ କାମ କରିବା ବ୍ୟତୀତ ସେ କୋଲକାତା, ତାମିଲନାଡୁ ଏବଂ ମହାରାଷ୍ଟ୍ରର ତାଲୋଜା ଭଳି ତିନୋଟି କାରଖାନାରେ ମଧ୍ୟ କାର୍ଯ୍ୟ କରିଥିଲେ ।

## ବୃତ୍ତି
ନାୟାର ପ୍ରଥମେ ୟୁନିଲିଭରରେ ଇଣ୍ଟର୍ଣ୍ଣ ଭାବରେ ଯୋଗ ଦେଇଥିଲେ ଏବଂ ପରେ ୧୯୯୨ ମସିହାରେ ହିନ୍ଦୁସ୍ତାନ ୟୁନିଲିଭରର ପରିଚାଳନା ପ୍ରଶିକ୍ଷକ ହୋଇଥିଲେ । ୧୯୯୨ରୁ ୨୦୦୭ ମସିହା ମଧ୍ୟରେ ସେ ହିନ୍ଦୁସ୍ତାନ ୟୁନିଲିଭରରେ କାରଖାନା ଏବଂ କର୍ପୋରେଟ୍ ମୁଖ୍ୟାଳୟରେ ବିଭିନ୍ନ ଭୂମିକା ଗ୍ରହଣ କରିଥିଲେ । ୨୦୦୭ ମସିହାରେ, ସେ ହିନ୍ଦୁସ୍ତାନ ୟୁନିଲିଭର ଲିମିଟେଡର କାର୍ଯ୍ୟନିର୍ବାହୀ ନିର୍ଦ୍ଦେଶକ ହୋଇଥିଲେ ।

ୟୁନିଲିଭରରେ କୋଡିଏ ବର୍ଷ ପରେ, ନାୟର ଲଣ୍ଡନରେ ବିଶ୍ୱସ୍ତରୀୟ ମୁଖ୍ୟାଳୟରେ ଏକ ସ୍ଥାନ ଗ୍ରହଣ କଲେ । ୨୦୧୬ ମସିହାରେ, ନାୟର ୟୁନିଲିଭରର "ପ୍ରଥମ ମହିଳା, ପ୍ରଥମ ଏସୀୟ, ସର୍ବକନିଷ୍ଠ" ମୁଖ୍ୟ ମାନବ ସମ୍ବଳ ଅଧିକାରୀ ହୋଇଥିଲେ ।

## ପୁରସ୍କାର ଏବଂ ସ୍ୱୀକୃତି
# ବର୍ବ ପତ୍ରିକା ତାଙ୍କୁ ଭାରତର ୫୦ ଜଣ ପ୍ରଭାବଶାଳୀ ମହିଳାଙ୍କ ମଧ୍ୟରେ ଅନ୍ତର୍ଭୁକ୍ତ କରିଥିଲା ।
# ବିଶ୍ୱ ମାନବ ସମ୍ବଳ ବିକାଶ କଂଗ୍ରେସଦ୍ୱାରା ୨୦୦୯ ମସିହାରେ ମାନବ ସମ୍ବଳ (HR) ଆଚିଭର୍ ଅଫ୍ ଦି ଇୟର ।
# ହିନ୍ଦୁସ୍ତାନ ଟାଇମ୍ସ ଏବଂ ଷ୍ଟାର ନ୍ୟୁଜ୍ ପ୍ରତିଭା ନେତୃତ୍ୱଦ୍ୱାରା 'ଲିଡର ଅଫ ଦି ଇୟର' ପୁରସ୍କାର ପ୍ରାପ୍ତ ।

## ଆଧାର
ଶ୍ରେଣୀ:୧୯୬୯ ଜନ୍ମ
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ସୁଦର୍ଶନ ମହାପାତ୍ର

**ସୁଦର୍ଶନ ମହାପାତ୍ର** (୧୭ ନଭେମ୍ବର ୧୯୪୪) ଜଣେ ଓଡ଼ିଆ ପାଲାଗାୟକ, ଲେଖକ ଓ ସମ୍ପାଦକ । ସେ ପାଲା ସମ୍ଭନ୍ଧୀୟ ଅନେକ କାବ୍ୟ, ପ୍ରବନ୍ଧ ଓ ଆଲୋଚନାର ସ୍ରଷ୍ଟା ।

ସଂକ୍ଷିପ୍ତ ଜୀବନୀ

ସୁଦର୍ଶନ ପିତା ରଘୁନାଥ ମହାପାତ୍ର ଓ ମାତା ବେଙ୍ଗବତୀ ଦିବ୍ୟାଙ୍କ ଔରସରୁ ଖୋର୍ଦ୍ଧା ଜିଲ୍ଲାର ଜଟଣୀ ଥାନା ଅନ୍ତର୍ଗତ ଅରଗୁଳଠାରେ ଜନ୍ମଗ୍ରହଣ କରିଥିଲେ । ତାଙ୍କ ଶିକ୍ଷାଗତ ଯୋଗ୍ଯତା ହେଲା ସ୍ନାତକ ଇଟି, ପରିଚୟ (ହିନ୍ଦୀ), ପ୍ରଥମା (ସଂସ୍କୃତ) । ଶିକ୍ଷା ସମାପ୍ତି ପରେ ସେ ଶିକ୍ଷକ ଭାବେ ନିଜ କର୍ମମୟ ଜୀବନ ଆରମ୍ଭ କରିଥିଲେ । ପାଲା ସଂସ୍କୃତି ପ୍ରତି ତାଙ୍କ ରୁଚି ଯୋଗୁଁ ସେ ପାଲାଗାୟନ ପାଇଁ ବିଭିନ୍ନ ଗୁରୁଙ୍କଠାରୁ ତାଲିମ ନେଲେ । କ୍ରମେ ସେ କବିସମ୍ରାଟ ଉପେନ୍ଦ୍ର ଭଞ୍ଜ, ଦୀନକୃଷ୍ଣ ଦାସ, ଧନଞ୍ଜୟ ଭଞ୍ଜ, ଅଭିମନ୍ୟୁ ସାମନ୍ତସିଂହାର, କେଶବରାଜ ହରିଚନ୍ଦନଙ୍କ କାବ୍ୟକବିତାକୁ ପାଲା ମାଧ୍ୟମରେ ପରିବଷଣ କଲେ । ପାଲା ସଂପର୍କିତ ତାଙ୍କର କେତେକ ଗବେଷଣାଧର୍ମୀ ପ୍ରବନ୍ଧ ଯଥା 'ଓଡ଼ିଶାର ପାଲା', 'ପାଲାରେ ଅଳଙ୍କାର', 'ଶାସ୍ତ୍ରୀୟ କଳା ପାଲା', 'ଆମ ପାଲା ସଂସ୍କୃତି', 'ପାଲାର କ୍ରମବିକାଶ ଓ ପୃଷ୍ଠପୋଷକତା', 'Pala and Pala Gayak - at a glance' ଇତ୍ୟାଦି କଳାସୌରଭ ପତ୍ରିକାରେ ପ୍ରକାଶିତ । ତାଙ୍କ ରଚିତ କେତୋଟି କାବ୍ୟକବିତା ପ୍ରକାଶ ପାଇଛି । ସେ ନୀଳାଚଳ ନିଖିଳୋତ୍କଳ ପାଲାଗାୟକ ପରିଷଦର ଟ୍ରଷ୍ଟବୋର୍ଡର ସମ୍ପାଦକ ଓ ସାଧାରଣ ସମ୍ପାଦକ ଥିଲେ ।

ପ୍ରକାଶିତ ରଚନାବଳୀ

* *ଦଳବେହେରା (ଐତିହାସିକ ପାଲା କାବ୍ୟ)*
* *ମାୟାମାଳତୀ*
* *ଯାଚନିକା*
* *ଜାଙ୍ଗଳିକ*
* *କୃଷ୍ଣାର୍ଜୁନ ସମର*
* *ବିପ୍ଳବୀ ଅମର ଶହୀଦ - ରଘୁଦିବାକର*
* ''ପଣ୍ଡିତ ନୀଳକଣ୍ଠ ରଥଶର୍ମାଙ୍କ 'ମାୟାବିନୀ' (ସଂପାଦନା)''

ପୁରସ୍କାର

* ମା' ତାରିଣୀ ଠାକୁରାଣୀ ପାଲା ଅନୁଷ୍ଠାନ, ଘଟଗାଁ
* ଉତ୍କଳ ସାହିତ୍ୟ ସମାଜ, ଶ୍ରୀରାମଚନ୍ଦ୍ର ଭବନ, କଟକ
* ଓଡ଼ିଶା ସଂଗୀତ ନାଟକ ଏକାଡେମୀ, ଭୁବନେଶ୍ୱର
* ଉତ୍କଳ ବିକାଶ ପରିଷଦ, ଜଟଣୀ ତରଫରୁ ପ୍ରତିଭା ସମ୍ମାନ
* କବିସମ୍ରାଟ ଉପେନ୍ଦ୍ର ଭଞ୍ଜ ସାହିତ୍ୟ ସଂସଦ, ଭୁବନେଶ୍ୱର
ଆଡେନୋମାୟୋସିସ

**ଆଡେନୋମାୟୋସିସ** ହେଉଛି ଗର୍ଭାଶୟର ଭିତର ଆବରଣର ଗର୍ଭାଶୟ କାନ୍ଥ ଭିତରକୁ ବୃଦ୍ଧି । ଲକ୍ଷଣଗୁଡ଼ିକ ପ୍ରାୟତଃ ଯନ୍ତ୍ରଣାଦାୟକ ଏବଂ ଅଧିକ ଋତୁସ୍ରାବ ହୁଏ କିନ୍ତୁ କେତେକଙ୍କର କୌଣସି ଲକ୍ଷଣ ପ୍ରକାଶ ପାଏନାହିଁ ।  ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ଅଲଟ୍ରାସାଉଣ୍ଡ, ଏମଆରଆଇ କିମ୍ବା ବାୟୋପ୍ସିଦ୍ୱାରା ନିଶ୍ଚିତ କରାଯାଏ ।

## ଆଧାର
ସୁକାନ୍ତ କୁମାର ଗିରି

**ସୁକାନ୍ତ କୁମାର ଗିରି** (ଜନ୍ମ: ୨୯ ଅପ୍ରିଲ ୧୯୬୬) ଜଣେ ଭାରତୀୟ ଓଡ଼ିଆ ଭାଷୀ ଲେଖକ, ସାମ୍ବାଦିକ ଓ ଅଧ୍ୟାପକ ।

## ସଂକ୍ଷିପ୍ତ ଜୀବନୀ 
ସୁକାନ୍ତ କୁମାର ଗିରି ବାଲେଶ୍ୱର ଜିଲ୍ଲାର ବାଲିଆପାଳ ବ୍ଲକ ଅନ୍ତର୍ଗତ ଗୁନାପୁର ଗ୍ରାମରେ ପିତା ଯୋଗେନ୍ଦ୍ର ନାଥ ଗିରି ଓ ମାତା ହେମଲତା ଗିରିଙ୍କ ଔରସ୍ୟରୁ ଜନ୍ମଗ୍ରହଣ କରିଥିଲେ। ତାଙ୍କର ପ୍ରାଥମିକ ଶିକ୍ଷା ଓ ମାଧ୍ୟମିକ ଶିକ୍ଷା ଯଥାକ୍ରମେ ବାଲିଆପାଳ ୟୁ.ପି. ସ୍କୁଲ ଓ ସୁବର୍ଣ୍ଣରେଖା ସରକାରୀ ହାଇସ୍କୁଲ, ବାଲିଆପାଳରେ ହୋଇଥିଲା । ତା'ପରେ ସେ ଫକୀର ମୋହନ ମହାବିଦ୍ୟାଳୟରୁ ସ୍ନାତକ, ଗଙ୍ଗାଧର ମେହେର ମହାବିଦ୍ୟାଳୟରୁ ସ୍ନାତକୋତ୍ତର ଓ ଖଲିକୋଟ କଲେଜ-ବ୍ରହ୍ମପୁରରୁ ଏମ ଫିଲ ସମାପ୍ତ କରି ଡକ୍ଟରେଟ କରିଥିଲେ । ପରେ ଅଧ୍ୟାପକ ଭାବେ ଜାମୁଶୁଳୀସ୍ଥିତ ଲକ୍ଷ୍ମୀନାରାୟଣ ମହାବିଦ୍ୟାଳୟରେ ୧୯୯୨ରୁ କାର୍ଯ୍ୟରତ ହେଲେ । କବିତା, ପ୍ରବନ୍ଧ, ଗଳ୍ପ, ଉପନ୍ୟାସ ରଚନା କରିବା ସହ ବହୁ ସାହିତ୍ୟ ଓ ସାଂସ୍କୃତିକ ସଂଗଠନ ସହ ଜଡ଼ିତ ହୋଇଥିଲେ । ତାଙ୍କ ଗୀତିକବିତାମାନ *ଜୟ ବାଲିଆପାଳ*, ''ମା' ତୁ ଶରଣ ଦେ*, *ପ୍ରିୟା ତୁମେ* ଆଦି ଅଡ଼ିଓ କ୍ୟାସେଟ ମାଧ୍ୟମରେ ପ୍ରସାରିତ । ଏହା ବ୍ୟତୀତ ତାଙ୍କର ଅନେକ ଲେଖା *ଧରିତ୍ରୀ*, *ପ୍ରାଉଟ ଏକ୍ସପ୍ରେସ*, *ଆଜିକାଲି*, ସାପ୍ତାହିକୀ ଯଥା *ବାଲେଶ୍ୱର ବିଚିତ୍ରା*, *କଳିଙ୍ଗ କଥା*, *ଅପରାହ୍ନ*, *ସେଇଠୁ ଆରମ୍ଭ* ଆଦି ପତ୍ରିକାରେ ପ୍ରକାଶିତ ।

## ରଚନାବଳୀ 
### କବିତା 
* *ମିଛ ସମ୍ପର୍କ*

### ଗଳ୍ପ 
* *ତାନିଆ* (ଗଳ୍ପ)

### ଉପନ୍ୟାସ 
* *ଲରେନ୍ସ ଭିକ୍ଟୋରିଆ* (ଉପନ୍ୟାସ)

### ପ୍ରବନ୍ଧ 
* *ବାଲିଆପାଳ ଇତିହାସ*
* *ବିଦଗ୍ଧ କାଣ୍ଡାରୀ*
* *ମୁଁ ଉତ୍ତର ବାଲେଶ୍ୱରିଆ*
* *ଅନେକ ଅକୁହା କଥା'' (ଆତ୍ମ ଜୀବନୀ)

## ସମ୍ମାନ ଓ ପୁରସ୍କାର 
ସୁକାନ୍ତ କୁମାର ଗିରି ଅପରାହ୍ନ, ସମୟର ଚକ୍ର, ବାଣୀପୀଠ, ଦୀନକୃଷ୍ଣ ସ୍ମୃତି ପରିଷଦ, ଜଳେଶ୍ୱର ଆଦି ୩୦ରୁ ଅଧିକ ଅନୁଷ୍ଠାନରୁ ସମ୍ମାନୀତ ।

## ଆଧାର
ପାଣି ନିଶା

**ପାଣି ନିଶା** (ଇଂରାଜୀ ଭାଷାରେ water intoxication/ **WI** ) ହେଉଛି ଏକ ଅବସ୍ଥା ଯାହା ଅତ୍ୟଧିକ ପରିମାଣର ପାଣି ପିଇବା କାରଣରୁ ଘଟେ । ପ୍ରାରମ୍ଭିକ ଲକ୍ଷଣରେ ବହୁ ପରିମାଣର ପରିସ୍ରା ଉତ୍ପାଦନ ହୁଏ ।

ସିଜୋଫ୍ରେନିଆ ଏବଂ ଆନୋରେକ୍ସିଆ, ଶିଶୁ ନିର୍ଯାତନା, ଅତ୍ୟଧିକ ବ୍ୟବହାର, ଜଳ ପିଇବା ପ୍ରତିଯୋଗିତା କିମ୍ବା ବ୍ୟାୟାମ ସମୟରେ ଅଧିକ ତରଳ ପଦାର୍ଥ ପିଇବା ସହିତ ଏହା ମାନସିକ ରୋଗର ପରିଣାମ ସ୍ୱରୂପ ହୋଇପାରେ । ଅନ୍ୟାନ୍ୟ କାରଣ ମଧ୍ୟରେ ପର୍ଯ୍ୟାପ୍ତ ପରିମାଣର ଲୁଣ ବିନା ଅତ୍ୟଧିକ ଶିରାଭ୍ୟନ୍ତର ସୁଗର ସଲ୍ୟୁସନ ଏବଂ ନିର୍ଯାତନାର ଏକ ପଦ୍ଧତି ଅଛି ଯେଉଁଥିରେ ଜଣେ ବ୍ୟକ୍ତି ଅତ୍ୟଧିକ ପରିମାଣର ପାଣି ପିଇବାକୁ ବାଧ୍ୟ ହୋଇଥାଏ । ଯେହେତୁ ରକ୍ତ ହାଇପୋଟୋନିକ୍ ହୋଇଯାଏ ତେଣୁ ମସ୍ତିଷ୍କ ଫୁଲିଯାଏ ବା ଇଡିମା ହୁଏ ।  ଅନ୍ତତ ପକ୍ଷେ ୧୯୨୩ରୁ ଲିଓନାର୍ଡ ରାଉଣ୍ଟ୍ରି ଏହି ଅବସ୍ଥା ବର୍ଣ୍ଣନା କରିଥିଲେ ।  

## ଆଧାର
ଫିରଦୌସ ଦାଦି

**ଫିରଦୌସ ଦାଦି** ଜଣେ ଭାରତୀୟ ଅଭିନେତ୍ରୀ । ସେ ମୁଖ୍ୟତଃ ହିନ୍ଦୀ କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରୁଥିଲେ । ୧୯୯୨ ମସିହାରେ, ସେ ହିନ୍ଦୀ କଥାଚିତ୍ର *ତେହଲ୍‌କା*ରେ କାମ କରିଥିଲେ । ଏହାପରେ, ୧୯୯୪ ମସିହାରେ, *ବନେଗି ଅପ୍‌ନି ବାତ୍* ଜରିଆରେ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ୧୯୯୦ ଦଶକ ଓ ୨୦୦୦ ଦଶକରେ, *ପରମ୍ପରା*, *ଇମ୍‌ତିହାଁ*, *ଆହାଟ* ଭଳି କିଛି ଜଣାଶୁଣା ଧାରାବାହିକରେ ସେ କାମ କରିଥିଲେ । କିଛିଦିନର ବ୍ୟବଧାନ ପରେ, ସେ ପୁଣିଥରେ *ଅନେ ୱାଲା ପଲ୍‌*ରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର 
## ଅଭିନୀତ ଧାରାବାହିକ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ନ୍ୟୁରୋପାଥିକ ଯନ୍ତ୍ରଣା

**ନ୍ୟୁରୋପାଥିକ ଯନ୍ତ୍ରଣା ବା ସ୍ନାୟୁଜନିତ ଯନ୍ତ୍ରଣା** (ଇଂରାଜୀ ଭାଷାରେ **Neuropathic pain/** **NP**) ହେଉଛି ଏକ ଅପ୍ରୀତିକର ଅନୁଭବ ଯାହା କ୍ଷତ କିମ୍ବା ରୋଗ ଯୋଗୁ ସ୍ନାୟୁ ପ୍ରଣାଳୀର ଅଂଶ ସ୍ପର୍ଶଦ୍ୱାରା ପ୍ରଭାବିତ ହୋଇଥାଏ ।  ଏହାର ଲକ୍ଷଣଗୁଡ଼ିକରେ ଅସ୍ୱାଭାବିକ ସମ୍ବେଦନଶୀଳତା ଅନ୍ତର୍ଭୁକ୍ତ ହୋଇପାରେ ଯେପରିକି ଜ୍ୱାଳା, ଝିମ ଝିମ ଲାଗିବା, ନିଦ୍ରାହୀନତା, ସାଧାରଣତଃ  ଅଣଯନ୍ତ୍ରଣାଦାୟକ ଉତ୍ତେଜନା ସହିତ, କିମ୍ବା ଯନ୍ତ୍ରଣା ପ୍ରତି ସମ୍ବେଦନଶୀଳତା ଦେଖାଯାଏ । ଜଟିଳତା ମଧ୍ୟରେ ଥକ୍କା, ଉଦ୍‌ବେଗ, ଉଦାସୀନତା, କିମ୍ବା ଜୀବନ ଚର୍ଯ୍ୟା ହ୍ରାସ ହୋଇପାରେ । ଏକ ନିର୍ଦ୍ଦିଷ୍ଟ ସ୍ଥାନର ଯନ୍ତ୍ରଣା ପାଇଁ ଲିଡୋକେନ୍ କିମ୍ବା କ୍ୟାପସାଇସିନ୍ କ୍ରିମ୍ କିମ୍ବା ଟିଇଏନଏସ (TENS) ବ୍ୟବହାର କରାଯାଇପାରେ ।  ଏଗୁଡିକ ପ୍ରଭାବଶାଳୀ ନ ହେଲେ ପ୍ରିଗାବାଲିନ, ପରାମର୍ଶ, କିମ୍ବା ଟ୍ରାମାଡଲ୍ ଚେଷ୍ଟା କରାଯାଇପାରେ ।

ନ୍ୟୁରୋପାଥିକ ଯନ୍ତ୍ରଣା ପ୍ରାୟ ୭-୧୦% ଲୋକଙ୍କୁ ପ୍ରଭାବିତ କରିଥାଏ ।

## ଆଧାର
ଦିନାମାର ଡିଙ୍ଗା

**ଦିନାମାର ଡିଙ୍ଗା** ଓଡ଼ିଶାର ବାଲେଶ୍ୱରଠାରେ ଅବସ୍ଥିତ ଓ ଡେନମାର୍କର ଔପନିବେଶିକ ବଣିକଙ୍କ ସ୍ଥାପିତ ୧୬ଶ ଶତାବ୍ଦୀରେ ସ୍ଥାପିତ ଏକ ପ୍ରାଚୀନ ବନ୍ଦର ଥିଲା । ଦିନାମାର ଇଷ୍ଟ ଇଣ୍ଡିଆ କମ୍ପାନୀ ସେତେବେଳର ମୁଖ୍ୟ ଔପନିବେଶିକ ବ୍ରିଟିଶ ଇଷ୍ଟଇଣ୍ଡିଆ କମ୍ପାନିଠାରୁ ମୁଖ୍ୟତଃ ଗୋଲମରିଚ, ଡାଲଚିନି, ଆଖୁ, ଲୁଣ, କପା ଓ ପାଟ କିଣିବା ପାଇଁ ୧୬୧୬ ମାର୍ଚ୍ଚ ୧୭ରେ ଭାରତକୁ ଆସିଥିଲା । ପରେ ୧୬୨୫ ପାଖାପାଖି ଓଡ଼ିଶାର କପା ଓ ପାଟ ପାଇଁ ବାଲେଶ୍ୱର ଆସିଥିଲା । ତତ୍କାଳୀନ ବାଲେଶ୍ୱରର ପିପିଲି ଓ ଅନ୍ୟାନ୍ୟ ସ୍ଥାନରେ ଛୋଟଛୋଟ କାର୍ଯ୍ୟାଳୟ ସ୍ଥାପନା କରିଥିଲା । ଏଥିମଧ୍ୟରୁ

## ନାମକରଣ 
"ଡିଙ୍ଗା" ଶବ୍ଦର ଅର୍ଥ ଏକ ଜାତି ଅଧିକୃତ ସ୍ଥାନ ବା ବସତି ଏବଂ ଦିନାମାରମାନଙ୍କ (ଡେନମାର୍କ ରାଜ୍ୟବାସୀ) ସ୍ଥାପିତ ହୋଇଥିବାରୁ ଏହାର ନାମ "ଦିନାମାର ଡିଙ୍ଗା" ରଖାଯାଇଥିଲା ।

## ଇତିହାସ 
ପ୍ରାରମ୍ଭିକ ଦିନାମାର ଔପନିବେଶିକ ବର୍ଷଗୁଡ଼ିକରେ କମ୍ପାନୀ ବିଭିନ୍ନ ଅସୁବିଧାର ସମ୍ମୁଖୀନ ହୋଇଥିଲା । କୁପ୍ରଶାସନ, କମ ପୁଞ୍ଜିନିବେଶ ସଙ୍ଗେସଙ୍ଗେ ଡେନମାର୍କ ପ୍ରାୟ ଦୁଇ-ତୃତୀୟାଂଶ ବେପାର ଜାହାଜ ବୁଡ଼ିଯାଥିଲା । ସଫଳ ଭାବେ ଫେରିଥିବା ଜାହାଜଗୁଡ଼ିକ ଲାଭ କରିଥିଲେ ହେଁ ସମୁଦାୟ ଲାଭ ଖର୍ଚ୍ଚଠାରୁ ଊଣା ଥିଲା । ଏହି ଉପନିବେଶ ଅଧିକୃତ ଭାରତୀୟ ଅଞ୍ଚଳସବୁ ଜୁଆର ଲହରର ଶିକାର ହୋଇ ଭିତ୍ତିଭୂମିକୁ ନଷ୍ଟ କରିଦେଇଥିଲା । ଇଂରାଜୀ ଓ ଡଚ ବ୍ୟବସାୟୀଙ୍କ ପ୍ରତିଦ୍ୱନ୍ଦ୍ୱୀ ଭାବରେ ଛିଡ଼ା ହେବାକୁ ଇଚ୍ଛା ଥିଲେ ହେଁ ଏହି ଉପନିବେଶର ଦୁର୍ବଳ ଆର୍ଥିକ ସ୍ଥିତି ଏବଂ ତିରିଶ ବର୍ଷର ଯୁଦ୍ଧ ଏହାକୁ ବେପାର ବଣିଜ ବନ୍ଦ କରିବାକୁ ଓ ପରେ ଏହା ବଙ୍ଗୋପସାଗରରେ ଦ୍ରବ୍ୟର ନିରପେକ୍ଷ ବାହକ ଭାବରେ କେବଳ କାର୍ଯ୍ୟ କରିବାକୁ ବାଧ୍ୟ କରିଥିଲା ।

୧୬୨୫ ମସିହା ବେଳକୁ ମଛଲିପାଟଣା (ବର୍ତ୍ତମାନ ଆନ୍ଧ୍ରପ୍ରଦେଶର କୃଷ୍ଣା ଜିଲ୍ଲା)ରେ ଏକ କାରଖାନା ପ୍ରତିଷ୍ଠା ହୋଇଥିଲା । ପିପଲି ଓ ବାଲେଶ୍ୱରରେ ଏହାର ଛୋଟ ଛୋଟ କାର୍ଯ୍ୟାଳୟ ଥିଲା । ଏହା ସତ୍ତ୍ୱେ ୧୬୨୭ ମସିହା ବେଳକୁ ଏହି ଉପନିବେଶରେ ମାତ୍ର ତିନୋଟି ଜାହାଜ ଥିଲା ଏବଂ ତାଞ୍ଜାବରର ରାଜା ରଘୁନାଥ ନାୟକଙ୍କୁ ଆଗରୁ ରାଜି ହୋଇଥିବା ଦେୟ ଦେଇପାରିନଥିଲା । ଏହା ଫଳରେ ଉତ୍ତେଜନା ବୃଦ୍ଧି ପାଇଥିଲା । ଇଂରାଜୀ ଏବଂ ଡଚ ବ୍ୟବସାୟୀମାନେ ଡେନିସ-ନରୱେର ଉପସ୍ଥିତିକୁ ବିରୋଧ କରିଥିଲେ କିନ୍ତୁ ୟୁରୋପୀୟ ଯୁଦ୍ଧ, ବିଶେଷକରି ତିରିଶ ବର୍ଷର ଯୁଦ୍ଧରେ ସେମାନଙ୍କର ସମ୍ପୃକ୍ତି ହେତୁ ଇଂରାଜୀ ଓ ଡଚ ଏହି ସମୟରେ ବେଶୀ ଆଗକୁ ବଢ଼ିପାରିନଥିଲେ । ଏହି ଦିନାମାରମାନଙ୍କ ସ୍ଥାପିତ ବନ୍ଦର ଓ ବେପାର ବଣିଜ କାରବାର ପରେ ବନ୍ଦର ଅଞ୍ଚଳରେ ସ୍ଥାପିତ ବସତି ଦିନାମାର ଡିଙ୍ଗା ଏବଂ ସେହି ଭଳି ଫରାସୀମାନଙ୍କ ସ୍ଥାପିତ ବନ୍ଦର ଅଞ୍ଚଳ ଫରାସୀ ଡିଙ୍ଗା ତଥା ଡଚ ବେପାର ଅଞ୍ଚଳ ଓଲନ୍ଦାଜ ସାହି ନାମରେ ପରିଚିତ । ଫକୀର ମୋହନ ସେନାପତି ବାଲେଶ୍ୱରର ବନ୍ଦରମାନଙ୍କ ବାବଦରେ ଉଲ୍ଲେଖ କରି ଲେଖିଥିଲେ, "ପ୍ରତିବର୍ଷ ବାଲେଶ୍ୱର ଜିଲ୍ଲାରେ ନଅଲକ୍ଷ ଲୁଣ ପ୍ରୋକ୍ତାନ ହେଉଥିଲା । ଏଥି ମଧ୍ୟରୁ ବାଲେଶ୍ୱର ଜିଲ୍ଲାର ଖର୍ଚ୍ଚ ସକାଶେ ଦେଢ଼ଲକ୍ଷ ମହଣ, ନିଜ ବାଲେଶ୍ୱର ଏବଂ ଭଦ୍ରଖ ଗୋଲାରେ ଗୋଲାଜାତ କରାଯାଇ ବାକି ସାଢ଼େ ସାତଲକ୍ଷ ମହଣ ଲୁଣ ବଙ୍ଗଦେଶର ବ୍ୟବହାର ନିମନ୍ତେ ଗଙ୍ଗାନଦୀ ପଶ୍ଚିମ ଉପକୂଳସ୍ଥ ସାଲିକା ନାମକ ଗୋଲାକୁ ଚାଲାଣ କରାଯାଏ । ଅଡ଼ଙ୍ଗ ଗୋଲାରୁ ସାଲିକା ଗୋଲାକୁ ଲୁଣ ଚାଲଣ ନେବା ନିମନ୍ତେ ପ୍ରାୟ ତିନିଶତ ବାଲେଶ୍ୱରୀ ଜାହାଜ ନିଯୁକ୍ତଥିଲା । ଦୁଇ ଡୁଲିଆ ବଡ଼ ଜାହାଜ ନାମ ଗୋରାପ, ଏକ ଡାଲିଆ ସାନ ଜାହାଜ ନାମ ଶ୍ଳୋପା । ଖଣ୍ଡେ ଖଣ୍ଡେ ଗୋରାପ ଆଠଦଶ ହଜାର ମହଣ ପର୍ଯ୍ୟନ୍ତ ମାଲ ବୋଝାଇ ନିଏ । ଖଣ୍ଡିଏ ଖଣ୍ଡିଏ ଜାହାଜ ଚଳାଇବା ନିମନ୍ତେ ଦଶ କୋଡ଼ିଏ ଜଣ କର୍ମଚାରୀ ନିଯୁକ୍ତ ଥିଲେ । ଜାହାଜ ଚାଳକର ଉପାଧି ମାଝି । ତାହାର ରକ୍ଷାକାରୀ ଡଣ୍ଡେଇ, ଅନ୍ୟାନ୍ୟ କର୍ମଚାରୀଙ୍କ ଉପାଧି ଖଲାସୀ । ଯଦି ପ୍ରତ୍ୟେକ ଜାହାଜରେ ୧୫ଜଣ କର୍ମଚାରୀ ହରାଯାଏ ତେବେ ସେମାନଙ୍କ ସଂଖ୍ୟା ପ୍ରାୟ ସାଢ଼େ ଚାରିହଜାର । ଏହା ଛଡ଼ା ଜାହାଜ ନିର୍ମାଣକାରୀ ବଢ଼େଇ, କମାର, କଳାପିଠିଆ ସମସ୍ତେ ବାଲେଶ୍ୱର ନିବାସୀ ।"

## ଆଧାର 
ଶ୍ରେଣୀ:ବାଲେଶ୍ବର ଜିଲ୍ଲାର ଗାଆଁ ଓ ସହର
ଶ୍ରେଣୀ:ଓଡ଼ିଶା ଇତିହାସ